text:
Tusia - Mata’afa Keni Lesa
Faaliliu e Seagaitumua Tupuola
E ese ai mai le afaina tau le si’osi’omaga o le lafoa’ina lea o faava’a o fana ua nuti i le moana loloto, e tatau ona tatou aloa’ia taumafaiga a Leoleo ma latou paaga ina avea Samoa ma atunuu saogalemu.
O se galuega lea e tatau ona faalauiloa ma faafetai e tagata taito’atasi.
O lea matou te talanoa atu e uiga i le laasaga talu ai nei o se finauga ina ia matua tineia sauaga tau fana i totonu o Samoa, lea na vaaia ai le sili atu i lo le 500 fana na matua nuti lili’i, ma la’u atu i luga o se vaa o Leoleo, ma lafoa’i i le moana sausau i le Aso Lulu.
O ia ‘auupega-e solitulafono ma e le’i resitalaina na aoina mai e avea ma vaega o se polokalame a Leoleo e lua masina e faamagalo ai ia laau malosi, ua laumanu’ia e avea ma taumafaiga na matua faamanuiaina. “O le sini autu o lo matou faamoemoe ia faaitiitia faalavelave faafuase’i e ala i sauaga tau fana i totonu o lo tatou atunuu,” o le faaaliga lea a le Komesina o Leoleo o fuiavailili Egona Keil.
Ia, talu ai ona ua faatama’ia o le sili atu i lo le 500 fana, o se matua laasaga maoa’e lea, o se laasaga lea e tatau ona tatou matua faafetaia.
I lenei la taimi-e taua ona manatua le muagagana e faapea o i latou e ola i le pelu, e oti foi i le pelu. I totonu o se atunuu e pei o Samoa lea e tatau ona fo’ia ai feeseesea’iga ma feteenaiga e ala i le talanoa, ava fatafata ma le alofa, o loo i ai se manaoga mo soo se fana. Ae peitai-e le o le tulaga lena o loo i ai ma o le toatele lava o i tatou –ua tatou iloa lea tulaga. Poo le a lava, ae o le faamagaloina o ia fana ua toe faamaonia ai le aofa’i o fana-e aofia ai fana aupito i malolosi ma fana solitulafono- o loo maua iinei.
O le itu la lenei; atonu e talafeagai ona faapea atu o le aofai o fana na faatama’ia e Leoleo i lenei vaiaso-ua na o se vaega lea o le faafitauli. O le pogai lea e popole ai le mafaufau.
Tama’ita’i e ma alii, o le taunuuga o le i ai o fana i totonu o le atunuu ua loa ona avea ma tulaga faigata. I le tele o tausaga, sa tatou vaaia le anoano o maliu e le talafeagai ai i le salafa o le atunuu talu ai faalavelave e aafia ai fana poo laau malosi. Mo se atunuu itiiti ma se faitau aofa’i e sili atu teisi i le 180,00 tagata, o fuainumera faamaumauina e tau faamata’u. Ae peitai-o lena tulaga ua faaalia ai le lautele o le faafitauli.
I Samoa nei, ua tatou iloa e faapea o fana e matua faigofie lava ona maua. Ona o lea tulaga-e te vaaia tagata o feoa’i solo i luga o tafā-ala ma fana e peiseai e leai se afaina. Ua ou iloa lena tulaga i le tele o taimi, o ia laau malosi e fuafua mo le fasiga o povi fafine ma povi. Ae peitai- o le vaaia o alii faasausau o feoa’i solo ma fana i luga o latou tau’au o se vaaiga lea e le tauga-malie. Ua matou fai atu faapena ona o ni mafuaga se lua.
Muamua, o le toatele lava o tagata e faaaogaina fana i lenei atunuu e leai ma so latou aoaoina aloa’ia e uiga i le saogalemu tau fana. E pau lava le mea latou te iloa o le ta’i o le fana ma oomi le amoti.
E faamanatu atu i tagata uma lava iinei ma le taimi nei e faapea o fana o ni mea mata’utia. E le o ni mea taalo. O lona luga, aisea ua faatagaina ai tagata e savavali faataamilo i nuu ma faalalā solo nei ‘auupega mata’utia e peiseai o se mea noa? O lona uiga e lei faalogo lava se tasi o lenei atunuu i upu faalavelave faafuase’i? O Faalavelave faafuase’i e tutupu mai lea taimi i lea taimi. O le faafitauli a Samoa e faapea ua tutupu so’o tele ia faalavelave.
Talu ai ona e tutupu nei faalavelave, o lona taunuuga o le maumau ai o soifua taua.
Ma o le aano moni lena o le mataupu. Faamata e tutupu nei faalavelave faafuase’i pe ana matua leai lava ni fana?
O le Aso Lulu na taofia ai e le Komesina o Fuiavailili le tele o auupega malolosi e aofia ai ma se AK 47 lea e tutusa ma fana ia na faaaoga i le osofaiga faatupu faalavelave i totonu o Pale talu ai nei-ma na faaalia ai nisi o itu taua. Muamua-sa na fesiligia poo a mea a nei fana o loo fai i Samoa. O lona lua, na ia tuuina atu le fesili pe na faapefea ona aumai ia fana i totonu o Samoa. Afai la e fesiligia so matou manatu, e matua faigofie lava tali.
Mo le itu muamua, o ia auupega malolosi sa le tatau lava ona aumai i se nofoaga e latalata mai i lenei atunuu. E matua le mana’omia lava ia fana vagana ai o fai se fuafuaga a se tasi e amata se taua i se nofoaga. Ae mo le finagalo lona lua o le Komesina-e ono mafai lava ona tutupu mai ni mea faapea.
O se tasi e aofia ai le le mafai e le Ofisa o le Tiute ona maua ia mea i le tuaoi. O le vaaia lona lua o le ono mafai lea e se tasi o i totonu o le pulega ona faataga mai nei fana i totonu o le atunuu ma le iloa lelei lava. I lea la tulaga, e tatau ona matua faapopoleina i tatou.
Ua matou fai atu faapena ona matou te le iloa pe fia nisi auupega faapea o i totonu o le atunuu. Ma ia mafaufau lelei lava pe afai e taunuu atu ia fana i lima sese?
I se tasi itu, mo nai masina ua mavae atu, e tele osofaiga a Leoleo na maua ai ni fana malolosi, ututau ma fualaau faasaina. O se tuufaatasiga mata’utia lenei. O se mea lea e tatau ai i tagata uma ona galulue faatasi ina ia mautinoa o le a muta ai iinei, i le taimi nei lava.
Tama’ita’i e ma alii, matou te toe fai atu foi; o i latou e ola i le pelu e feoti foi i le pelu. Se’ia vagana ai-ua tatou lafoa’i nei fana uma ia e le talafeagai i totonu o Samoa, o le a faaauau pea ona tatou faamaumau ola taua ona o lea tulaga. Ae peitai-o loo i ai le faamoemoe. A fua i le taunuuga o le Faamagalo a Leoleo, lea na faamuta i le Aso Lulu, o loo i ai lava se faanaunauga taua i vaega eseese o le atunu ina ia avea Samoa na nofoaga saogalemu. O le mea lea- ia tatou taofi pea le taumafaiga ina ia faaauau.


c: text/html

text:
(Esoto.03:21)
E laualuga le alofa o le Atua i le loto. E le galo lona agalelei i aso uma. Ua agiga i le feagiaiga a le savili le iuga o le fono a faifeau taitai o le ekalesia, ua mālōlō ma’ua ma le galuega i Niu Sila ona ua taugata le ma’i o lo’u to’alua. Ia ma toe foi mai i Samoa.
Na faailoa aloaia mai lea faaiuga i le Koneferenisi o le 2005. Ua ou tā’ua la lea vaega, ‘ona e ese lava faiga a le Atua. E le tia’ia tatou e le Atua. Ua tapena lo mā’ua toe foi mai i si o ma fasi fanua i Samoa nei, ae ua le nofonofo lelei atu ai ma tagata o si o ma aulotu, e oo lava i tagata uma o le ekalesia i lea itu atoa o Niu Sila.
Ua faatupu e le Atua le alofa i loto o tagata uma. Ua o’o ina ma ōmai, oka, e mulia’i ni oli a o ni foli! Ua mama i oa ua mama i taloa e pei o upu a le atunuu.
E le ina a tautino e Ioane, “O le Atua, o le alofa lava ia”(1 Ioane.4:16) O foliga ia o i’u o mafutaga a Isaraelu ma Aikupito ua faailoa manino e le Atua ia Mose, “A oo ina outou ō, tou te le ō fua”
E 430 tausaga o aumau Isaraelu i eleele o Aikupito. Ua tele foi tausaga sa auauna ai le nuu ia Aikupito. Sa matua iloga ona oi ma mafatia ai i le pologa. Peitai, sa faataunuuina lava upu uma na fetalai atu ai le Atua ia Mose.
A oo ina ō ese atu ma Aikupito, latou te ō ma le tamaoaiga uma o Aikupito. E ō ma loto o le nuu. E toatele foi o le a o atu ai faatasi ma Isaraelu (Esoto.11:3;12:38).
O lenei tapenaga, o le tōfā ua faitau semituri o taoto. O le feagaiga o le ola. O le ola o le nuu o le Atua; o le ola o le lalolagi uma. E ui ua tele tausaga o tagataesea i nuu ese, ae o loo ta ta logo pea le folafolaga E ui ina faaumiumi ona oi ma oono, ae tua i faamanuiaga sa fofola ia Aperaamo, Isaako, ma Iakopo.
Ioe, e ese lava faiga a le Atua. Poo le a lava le tulaga faigata e oo iai lo tatou ola, a o le a foi le faaumiumi e faataugāina ai tatou e le lalolagi, e le mafai ona tia’i e le Atua oe.
E iai pea le Atua ia te oe ma lau fanau. (Ioane.14:18) Na te faatupu le lelei ma le fiafia. Na te faafotu le tamaoaiga ma manuia. O fuafuaga ma tapenapenaga alualu mamao ia a lo tatou Atua a o lei fanau mai Mose.
La lea ua faailoa ia Mose o mea o le a tutupu, e faaalia ai le mamalu ma le silisili ese o le auai o le Atua i lona nuu. O le agalelei o Aikupito e mai le Atua. O le lima mafola ma le agaga foai o ia tagata e mai le mana ma le pule alofa a le Atua. I le, ua tatou iloa, e faaaoga e le Atua tagata uma! E galulue tagata uma mo le faaolataga. E tofu sao tagata uma i le alofa faaola o le Atua.
Ua silafia lelei e le Atua le umi ma le puupuu o le ala. Na te silafia mea uma lava. A o le i laa ese Isaraelu mai eleele o Aikupito, ua iai atua o le ala. Ua iai foi le maa tui ma le maa gao. O le maa faalavea aao. O tofotofoga
ma mailei a le fili. E umi foi se taimi o le a faataamilo ai i le vao. O lona uiga, e le tatau ona malaga faasamasamanoa. E tatau ona ō tapena. Ia ō sauniuni. Ia ta oso le folauga. Auā e leiloa taga e fai i luga o le vasa e pei o upu masani a toeaiina ma loomatutua. E tapena i mea uma. O le tino, o le mafaufau, o le agaga. O le tagata atoa lea o Isaraelu sa fau ai le poto, le malosi, ma le tamaoaiga o Aikupito. A o’o la ina ō ese Isaraelu, e faamativaina Aikupito. Fai mai le Atua, “tou te le ō fua”. E ō uma ma le tamaoaiga o Aikupito.
E lei moe le tōfā a le Atua. Sa faamalumalu lava i luga o lona nuu i tausaga uma sa tautua ma pologa ai ia Farao. Na ia lavea’i. Sa na taitai. Na aoa’i, se’ia oo lava ina faasaofa’i, i eleele ma laufanua ua loa ina mita’i.
E le i oge le malaga! E le i masae se ‘ofu pe pala se seevae! Aisea? O faiga a le Atua! E aumā le oa a Aikupito, a o le tumu o le Atua sa maoona ma malilie ai!. Sa saoloto ai i le ao ma le po i le fasefulu tausaga ma malu ai! Fai mai le Atua, “tou te le o fua”.
E toafia ua leai ni fale e nonofo ai? O ai ua fia ai ma fia inu? Ua le lavalavā ea oe? Ua gaoia e le malosi o le vai au mea uma? Ua segia e le afā lo tatou faamoemoe? Le au uso e, ia outou iloa, o loo iai le Atua ia te outou. Tou te le ō fua i le folauga o le 2013. E faatupuina pea lava e le Atua le alofa i tagata uma ma atunuu eseese uma e faatumuina ai lou gaogao.
Ua iai ola ua aveesea. O iai foi ola o sailia ma taumate pea. Ou te tatalo pea mo outou, ina ia aumai pea e le Atua e ona le mana uma lava le filemu i ō outou loto mafatia. Ia le pule le faanoanoa ma le le mautonu i o outou finagalo, a ia to maninoa mai le lagi i se aso. Ia ‘aua nei ō malaga ma le faanoanoa Samoa, a ia ō malamalama ma ō ua atoatoa.
Ua ou iloa Samoa, e iai pea atugaluga ma popolega i le tausiga o nai fanau, o aoga, ma lumanai o aiga! Ia outou loto tetele. E mai le Atua mea uma. E ā le Atua foi mea uma. Ua tatou iloa ma ou mautinoa, e te le toe maua mea sa i ou lima. Ua vāea foi mafutaga sa faamauina. A o lenei le mea e tasi ua ou talitonuina, e le o oe o se tagata ua tuulafoaiina. Ou te toe fai atu, e le o tia’ia oe e le Atua.
“ Tou te le ō fua” o le upu lea a le Atua. E le o se upu a Mose poo se upu a a’u – o le Atua. E ogaoga tiga o Iopu! E le i lafoaiina e le Atua Iopu. Na faatumu e le Atua. Na faaatoatoaina e le Atua. Ua faamanuia e le Atua.
Samoa e, ua ala eseese mai le tele o faalavelave tutupu. Ua tatou taumafai foi e natia le moni i le pogisa. Fai mai le Atua, Ou te faatupuina le alofa o Aikupito e faailoa ai, e tautala ai, e fafaga ai outou i lana amiotonu ma lona faamaoni.
Tou te le ō fua. E ia te outou le malamalama o Ieova, e ia te outou le poto uma lava e iloa ai mea lilo. E ia te outou le tumu o le Alii o Iesu Keriso e mafaia ai mea uma lava.
O lenei, e le tuugaogaoina outou e lō outou Tama o i le lagi. Na te faatupu le alofa faamafanafana, le alofa faamagalo, le alofa tausi ola, le alofa mamā i ō outou loto, e ta osoina ai lau malaga i lenei tausaga fou. Ou te faamanatu atu, o lo o iai pea ia i tatou le Atua. O lana upu ia e manatua, “ Tou te le ō fua”.
Amene.
7737063/7783782

robotstxt: allowed

filter: keep


text:
‘IA ‘AUA NE’I TUUINA ATU LO TATOU FILEMU I TAGATA’ “
“Lo’u Atalii e-afai e te tuuina atu lou to’afilemu i soo se tagata ona ua maoa’e lou manatu ia te ia, ma ua lua masani ma ia-o le a e le mautinoa ma saisaitia ai oe. Ae afai e te tuuina atu oe i le Mea Moni e tumau pea e faavavau ma mausalī-o le lafoa’ina poo le oti o se uo-e le tatau ona e faanoanoa ai.
E tatau ona tuuina mai ia te A’u le alofa o lau uo- ina ia tumau ai-ma ona o A’u-e tatau ai ona alofagia tagata uma lava-tusa lava pe o ai-ae o ia lea ua e iloa e lelei-ma e pele ia te oe i le ola nei.
A aunoa ma a’u e fai ma a outou uo-tou te le maua se malosi e faatumauina ai-ma ona o A’u-e leai se malosi e maua e faiga-uo; e le mafai foi ona moni le alofa-pe a aunoa ma A’u. E tatau ona e matua fulitua i lea ituaiga o alofa- o uo alolofa-e sili ia te oe ona e faia se filifiliga e aunoa ma soo se faiga-uo ma tagata.
O le sili ona latalata o le tagata i le Atua-o le mamao foi lena o lona maua o mea mai le lalolagi nei.
Ae o lē na te tuuina atu soo se mea lelei ia te ia-ua na taofia le alofa o le Atua mai le alu atu ia te ia, talu ai- o le alofa o le Agaga Paia -na te sailia le loto maulalo. Ia e a’oa’o i mea uma lava ina ia e manumalo ai ma maua oe lava mo Lē na faia oe-ona mafai lea e Ia ona tuuina atu ia te oe le poto faale-agaga!


text:
1.Matauina iTala Fou e faapea uma ona fai le Faaiuga a le Kapeneta e tapuni le Kolisi o Avele-talu ai fevesiaiga i le taimi nei- i le va o ni a’oga i Apia nei. O lea la faaiuga-ua le gata ina tapunia ai le Kolisi o Avele-ae ua faapea foi ona faate’a ai ma faia’oga o lea Kolisi-e aofia ai ma le Pule o le Kolisi-o Lesaisa’ea.
O lea la faaiuga a le Kapeneta e tapuni lea Kolisi-e faatali ai le taunuuga o su’esu’ega a Leoleo. Fai mai ua tonu foi i le Kapeneta e faapea e afua mai le 2017-o foa’i uma a le Malo mo A’oga a Ekalesia-o le a tu’u-sa’o atu i a’oga-ae le o Komiti Faatino a ia Aoga…..!
Ia, afai la o le finagalo lea o le Kapeneta-o le tulaga moni lava lea ua leva ona tatau ona fai! Aisea? O le a le pogai o le taua’imisa o nei tamaiti a’oga ae ua le fai na o le a’oga? O le pogai-ua le mafai e Pule A’oga o ia a’oga ona pulea nei fanau ma taofi le vevesi!
E matua leai lava ni mea faapenei sa tutupu i ia aso-leaga sa tufi taufao avanoa i a’oga ma sa matua finau tamaiti uma mo le poto ma le aoaoina e alu ai e sikolasipi i fafo ma saga faateleina ai le aoaoina! O le tulaga la e sili ona faanoanoa ai-ua o’o lava i a’oga a Ekalesia sa le tatau ona auai i nei mea valea- a ua aafia ai foi.
O lona uiga la-o loo i ai lava se mea o loo faaletonu-ma o lea faaletonu-e pogai mai faia’oga.Ua fai pito tasi le latou galuega- na o le aoaoina o le poto-ae ua le aoaoina le amio! E le gata i lea- ua na o le faavi’ivi’i foi o matua-ae ua le a’oa’o le tama ma le teine ina ia tu’u atu atoa le mafaufau i le aoaoina-ae le o mea mataga ma le faatupu vevesi.
Afai la ua faatupu vevesi nei tamaiti a’o lea e a’o’oga-o lona uiga-e o’o ane ina matutua-masalo ua sili atu i lo le ISIS lea o loo ona faavevesiina le lalolagi i le taimi nei! O le a sou taofi?
2.Matauina foi i Tala Fou se ulutala fai mai –“Ua uma le taimi mo tagata o Sogi”-ma o lea ulutala- e faasino i se tusi a le Faalapotopotoga o Eleele a Samoa ina ia tuua e i latou ia o loo nofoia Sogi i le taimi nei.
Ua manino mai la-o loo faauliulito lava finagalo o nisi o loo nofoia Sogi-ma ua latou ta’utino mai lava-o le nofoaga lava lea sa nofoia e o latou matua-i le taimi o Siamani; ma o Sogi lava latou te manana’o –“e tanu ai latou…….”!
O le fesili la-Aisea ae o le a le pogai ua tau’ave ese ai ia tagata mai Sogi? O i latou o ni tagata Samoa moni pe o ni tagata totolua? Afai o ni suli o nai tagata mai fafo ia na aumau faamalosi e Siamani e faia a latou faatoaga i Samoa nei-ma o le nofoaga lava lea na faa-nonofo ai latou e Siamani-aisea o le a aveese ai faamalosi-ae ua au-tupulagā o nonofo i Sogi?
O le a se feagaiga a Siamani ma ia tagata i le taimi na aumai ai i Samoa? O fea e nonofo tonu ai? O Sogi poo Falelauniu poo fea lava? Afai la ua mautu meatotino a ia tagata i Sogi-ae o lea ua fai mai le Malo e o ese-e i ai se galuega tele a le Malo o loo fia fai i Sogi?
O le a lea ituaiga o galuega? E leai lava se isi nofoaga e mafai ona fai ai- e ese mai Sogi? O le uafu fou lea ua fuafua e fai i Vaiusu- e mafua ai -pe o se isi lava galuega tele? Afai la o loo tatanu ai matua o ia tagata i Sogi-o le a ta’eli ese uma foi? O le a sou taofi?
3.Matauina pea le faateleina o taavale afi i totonu o Samoa i aso nei-ma ua matauina ai foi ma le saoasaoa o taavale. Ae o le itu ua sili ona faanoanoa ai- e foliga mai e le o faamalieina lava le toatele o avetaavale i le tulaga lelei o ata tetele ua i ai nei-ma le saoasaoa faatulagaina.
O le uiga o se manatu- e tiga lava ona i ai molī auala-ae taumafai lava e fai le mea e loto i ai-ae le faaaogaina molī ua i ai nei –pe musu foi e usita’i i molī-ae fia fai lava lona loto. O le itu foi i la’au-pese o taavale-ua pei o se tauvaga faaili-pu o le Tuto’atasi le mea o loo fai nei-poo ai e leotele le laau pese o lana taavale!
Ua tiga lava taimi o vavao a nuu ma faiga-lotu i afiafi ma le tuneva o le po- ma ua tofafā aiga ma nuu-ae fai lava le latou tauvaga poo le taavale a ai e saoasaoa- poo le taavale foi a ai- e sili ona leotele lana laau pese.
O le fesili la faamolemole-“O ai tonu ‘ea ae poo ai foi le matagaluega poo le faalapotopotoga e gafa tonu ma lenei mataupu?Aisea lava ua le mafai ai ona se’i silasila ane i lenei faafitaui? Afai e mafua ona fai- ona o le manatu faapea-‘o le alatele o le Malo’-e mafai e lena manatu ona taofi tagata mai le fai o le mea e tatau ona fai e taofi ai ia faiga le mafaufau-pe afai ua fai so’o ma ua aga’i foi ina lē malie!
E fā’i o le lē mafaufau i vavao a nuu-a’o le faasoesa i taimi o loo tofafā ai le atunuu! O nei ‘ea tagata o loo faia nei faiga-o ni tagata Samoa moni sa a’oa’oina faale-aganuu pe leai? O ni tagata Samoa poo ni Papalagi?
O le a se manatu o i latou e gafa tonu ma lea faafitauli-pe ana faapea la e avatu nei taavale ma latou la’aupese e ta i le po atoa i o latou lumāfale? O le a sou taofi?


text:
1. Matauina i Tala Fou se ulutala e faapea ua tuua’ia le Fofoga Fetalai o le Maota-o Le’aupepe Toleafoa Faafisi-ona o ni faiga sese i le Faiga -Palota Lautele talu ai nei.
O lea la tuua’iga –o se tuua’iga lea a se tasi o sui faatutu mo le Faiga Palota a le Itumalo o Aana Alofi Nu.1 -o Aiono Tile Gafa-ma o se talosaga tau le Faiga-Palota e faasaga ia Le’aupepe ma le Ofisa o le Komesina o Faiga-Palota.
O lea la tagi e faapea ua uma ona faaulu i le Faamasinoga-ma o lea fo’i tulaga-ua uma ona faamaonia e le Ofisa Sili o Pulega o le Matagaluega o Faamasinoga ma Pulega Tau Faamasinoga-o Papalii John Taimalelagi.
Ia- e ui lava la ina e le o faailoa maia le pogai o ia talosaga poo faiga pi’opi’o i le Faamasinoga-ae o le mea moni-o lea ua aliali mai-e le’i ‘asa le Faiga-Palota Tele talu ai nei-ma faiga pi’opi’o-ma atonu e le ona pau foi lea o le Fale Palota na fai ai ia faiga pi’opi’o!
Masalo ana mafai ona suesueina lea tulaga-ailoga e i ai se Fale Palota e tasi i le salafa o Samoa- e sao mai lea tulaga o le faimea pi’opi’o? Afai la e faamaonia ia faiga pi’opi’o-o lona uiga –ailoga la e i ai se sui faatu e to’atasi na te le’i faia se faiga pi’opi’o?
Afai la na filifilia nisi faipule ona o faiga pi’opi’o-e faapefea la ona latou faia le amiotonu ma le faamasinoga i le atunuu? O le a sou taofi?
2. Ua matauina foi i Tala Fou se ulutala fai mai-“O loo tumau pea ona avea a’u ma tagata ua matua fiafia lava……- ma o lea ulutala e faasino i se Sui Usufono o le Palemene ua leva ona tautua-o Faumuina Tiatia Liuga! Ia-afai la ua ta’utino le solo a le tamaloa e pei o lea muagagana- o loo tumau pea ona avea ia ma tagata fiafia-e leai se mea e tasi o lea faaupuga o sese!
Aisea? Ia-a tatou tilotilo nei i le faitau miliona ma miliona o tupe o le afu maligi o le atunuu na ia faamaumau a’o avea o ia ma Minisita sa vaaia le SLC poo le Faalapotopotoga o Eleele a Samoa-toe faamaonia e le Pule ma Su’etusi Sili-ma saga toe faamaonia e le Komiti a Alii Ofisa o le Palemene-ae le o mafai ona falepuipui ai e pei ona faia i isi tagata o le atunuu-a faapefea ona le tautala mai-pe na o tagata o le atunuu e falepuipui pe a gaoi le $10?
O le fesili taua lava-o le a la le ituaiga o fiafia lea e ta’ua e Faumuina Tiatia Liuga? O le mata poto poo le faalafi o le mea moni ina ne’i iloa tino ai le va’ava’a o le HRPP? O le a sou taofi?
3. Matauina i Tala Fou se foliga vaaia o se Malae Vaalele Fou Faava-o-malo i Faleolo ma o le tau o lea Malae Vaalele e $400 miliona! O le matau la i lea galuega-o se matua galuega tele lava-ma e foliga mai-o lea foi ua ave i ai le faamuamua!
O le fesili la-e i ai se mea ua faaletonu ai le malae vaalele o loo i ai nei? O le a se faamaoniga a uma ona fai lea malae vaalele taugata-ona matua fetuleni mai lea o le faitau afe ma afe o turisi mai fafo?
E fia ni vaalele tetele o le a felelei mai i Samoa e aumai turisi pe a mae’a i lea aso ma lea aso? O fea e aumai ai lea $400 miliona? O se foa’i poo se tupe faa-meaalofa pe o se faaunegatupe? Afai o se faaunegatupe-o ai na te totogiina?
Ia o lea o le a fau lenei malae vaalelei e $400 miliona lona tau-ae leai ni vailaau i le Falema’i Tele i Motootua-toe leai ni foma’i e faia togafitiga mo le atunuu? Sa faita lava o le faamuamua moni -e faasino lea i le soifua maloloina o le atunuu-ae o lea e matau atu-e matua leai lava! O le a sou taofi?
4. Matauina foi i Tala Fou fai mai ua tafiese mai le afioaga o Salelologa ni alii se to’alua-talu ai se faalavelave na tupu i le vaiaso talu ai-lea na fasi ai se alii mai Salelavalu, tau’ai i ma’a ma toe susunu lana taavale.
A silasila la i le tulaga o nei faalavelave ma lona tula’i mai totonu o Samoa-o mea nei e masani ona tatou vaaia i ata tifaga mai fafo-aemaise ai o faiga a le ‘au-faatupu faalavelave ia ua vesia ai le lalolagi atoa ma ua le avea ai ma nofoaga e saogalemu mo le nonofo ai o tagata soifua.
A fua la i lenei faalavelave na tupu i Salelologa –ua mafua ai ona tafiese ia taulele’a e le afioaga-e peiseai ua toe fo’i Samoa i aso o le pogisa-pe ua taumafai foi e faata’ita’i i le faiga o faiga faatupu vevesi i fafo!
Ae poo le a lava-tatou te faafetaia pea le Atua ona o le faavae popo o Samoa ia te Ia ma lana aganuu-aua ana leai ia faiga ua faata’oto ma le aganuu masani o le fetausia’i ma le fealolofaa’i-semanu ua tala tuu mai faiga faatupu faalavelave i fafo-i lo faiga a le tupulaga ua i ai nei. O le a sou taofi?


text:
1. Matauina i Tala Fou se ulutala fai mai”O le taimi o le mea mon”-ma o lea tala e faasino i taumafaiga a Latafale Auvaa mo le Tausala o le Lalolagi lea o loo faatino i le taimi nei i totonu o Saina. Fai mai lea Tala Fou e sili atu i le selau tamaitai mai le lalolagi atoa o loo tauva ai.
E ui foi ina maoa’e ni upu faalele ma ni faitioga matuia mai Samoa i le taumafaiga a lea alo o le atunuu-ae o loo sologa manuia lava taumafaiga uma a Latafale e tusa ai ma soo se vaega o le Tauvaga o le Tausala o le Lalolagi! Afai la sa tele ni faitioga mai Samoa e uiga i le auai o Latafale i lea tauvaga, o le fesili-O ai la o le atunuu e ese mai le Palemia o Samoa sa sili ona faitio i le taumafaiga a Latafale?
O le a la le tulaga ua i ai nei taumafaiga a Latafale? O mea faapenei e tusa ai ma le aganuu a Samoa –a si’i loa se faiva-fai mai e tapua’ia e tagata uma-ae o lea ua sii le faiva o Latafale -ae na o le faitio lava ae le tapua’i!
Ae o le mea e sili ona leaga-e leai se tasi o le atunuu atoa na faitioina le taumafaiga a Latafale vagana ai lava le Palemia o Samoa!
O le a la le ata o tatou vaaia i lea tulaga? O la’u tali- e tatau ona toe alu le Palemia e toe a’oga lelei i le aganuu ma le faa-Samoa! E ui lava ina tele ona Faailoga mai Iunivesite-ae leai se aoga pe afai na te le iloa le va tapuia o le tama tane ma le tama fafine e pei ona aoaoina e le aganuu a Samoa.
E leai se tagata e sili ona taua i soo se aiga o Samoa i lo le tama fafine-talu ai –o ia o le Feagaiga a le Aiga-e faaaloalo uma i ai le aiga-ma e aloa’ia foi e le atunuu atoa pe a avea ma Taupou a lona aiga. Poo le a lava le mea e finagalo i ai le Sa’o o soo se Aiga o Samoa -e na o le Feagaiga lava e mafai ona ia suia?
A sasi foi le Sa’o o le Aiga i le Feagaiga-e faapologa ma faatigaina e ma’i ae le vave ona faaotia-vagana ai lava ua faamagalo e le Feagaiga. Afai la o Latafale o le Sa’otamaitai e aloa’ia i Faleata- o le a le fe’au a le Palemia e aia ai fua ona aia i mea e gata i tamaitai? Afai la e fono manuia le taumafaiga a Latafale- o lea la se isi upu e fai a o lea ua masa’a le ipu vai? O le pogai lea ua tele ai le sauaina o tamaitai-o le aia fua o alii i mea e gata i tamaitai! O le a sou taofi?
2. Matauina foi nisi pi’o ma ni’o i le mataupu a se alii Papalagi ma se tamaitai Samoa ia na faatauina atu ni taavale totogi.
O le itu mata’utia la o lenei mataupu, o taimi uma lava e valaau ai i luma o le Faamasinoga- o le upu lava a lea alii Papalagi e i ai lana loia mai fafo-ae o lea ua ‘emo mai le ata-o le loia lava mai Samoa nei.
Ia o lea sa fuafua e lau le faaiuga o lea mataupu ae o lea foi ua toe tolopo talu ai lava le mataupu lenei i le loia a lea alii Papalagi! O le fesili la- e faapefea pe a o’o atu i le taimi ua faataatia e lau ai lo la faaiuga-ae toe faaletonu foi le loia a lea alii?
O le isi tulaga mata’utia o lenei alii Papalagi-e peiseai e le faaaloalo i le Faamasinoga! O le uiga o le faamatalaga- e alu atu lava ia ma lona ofuvae pupuu i totonu o le Faamasinoga e peiseai o loo tafao- ae a silasila i le atunuu- e leai se tasi e faaletonu ona la’ei i luma o le Faamasinoga! E faapefea la ona faataga lea Papalagi ma ona lavalava faapea i totonu o le Faamasioga ae o lea e la’ei mamā tagata o le atunuu? O le a sou taofi?
3. Matauina foi i Tala fou fai mai ua teena e le Pule o le Matagaluega o Tupe tuuaiga a le Itu Agai e uiga i le tulaga pa’ū o lafoga na ao-ma fai mai a ia e sese! O le fesili la-o se faiga masani lea o le tali mai o Faauluuluga o Matagaluega ma Faalapotopotoga i mataupu e lagā i totonu o le Palemene?
O le uiga o le fesili- ua faataga lea tulaga o le tali mai o Ofisa Sili o matagaluega i fesili a Faipule o le Palemene? O ai na faia lea tulaga-=ae o anafea na fai ai?
E le o se tulaga sa’o le ave e le Ofisa Sili o tali i mataupu na laga i totonu o le Palemene i lana Minisita-ona tali ai lea o le Minisita i fesili a Sui o le Palemene? E le atuga ni Ofisa Sili o Pulega ma Sui Filifilia o Itumalo o loo fai ma o latou sui i totonu o le Palemene! E faapefea la ona toe tali Afualo i lea Ofisa Sili o Pulega ae le o se sui usufono o le Palemene. O le a le mea e ‘alo ai i le ata o niu le Minisita o Tupe ae le tali sa’o ia Afualo?
O le a le faigata o le fai mai o le Minisita o Tupe e sa’o pe sese Afualo! O le mea lea e toe faamanatu atu ai- tuu le galuega a polokiki ia e fai- ae ‘aua le polokiki atu ai fua ma le aufaigaluega! O le a sou taofi?
4. Matauina foi ma le faanoanoa le maliu o se alii lea na maua i tua ane o le Faletupe o le Samoa Commercial Bank i Taufusi. E pei ona faamaonia e Leoleo- o lea faalavelave na tulai mai se eseesega ma lona to’alua-ma o lea alii e mai Vaitele-fou ma Toamua-uta.
O le pogai o le maliu e faapea na pule i lona lava ola. O loo faagasolo pea la suesuega a Leoleo! O mea faapenei- tatou te tofu lagona uma ai le faanoanoa-aua e mafai ona tupu i lou aiga poo lo’u aiga. Tatou te le iloa lava pe o fea o lafilafi mai ai mala! Ae ona o nei lava aso- o aso o le fiafia- e tatau ona mafuta faatasi uma ai aiga-o le upu lava a le atunuu-“tatou te momoe ma manū e le fati –ae sau mala e atia’i!
O le mea lea- o le mea e sili ona faatauaina i nei aso fiafia- o le mafuta fiafia faatasi- ma ia ‘alo’alo-sa lava ma mea e faatiga ai! O lo tatou tiute faitele- o le malu puipuia o tatou aiga uma! Ia tatou ‘alo’aloese mai mea e afaina ai e pei o inuga-ava oona ma pati-ia faaeteete foi i le feoa’i i taavale-talu ai –o isi o loo feoa’i onanā i taavale!
O le mea lea-o le nofoaga e sili ona saogalemu -o le aiga-fai le lotu ma faafetaia le Atua ua tatou aulia manuia lenei Kirisimasi, ua manuia le taumafai o le fanau i a’oga-galuega ma faiva sa feagai ai ma isi lava mea uma! O le a sou taofi?


text:
Tusia - Mata’afa Keni Lesa
Faaliliu e Seagaitumua Tupuola
O le manumalo i le tu’i-oti na fai sina taligā ae o le Fusuaga i le Parataiso i le po o le Aso Toanai-e matua anoanoa’i lelei o Lupesoli’ai Joseph Parker na maua ai a’o ia faagasolo atu i ni mea tetele ma le sili ona lelei.
Matou te fai ai o le le mafai ona toe faaauau le taaloga i le taamilosaga lona valu o se fusuaga lea sa matua mana’omia lava.
O le mea moni e faapea afai o le a avea Parker ma tagata moni lava na te lu’iin le fusi o le paga mamafa o le lalolagi e pei ona matou iloa o lona faamoemoe lena- na te mana’omia ni tu’i mamafa e tofo ai lona ‘auvae atoa ma le mamafa o le faasalaga e mafai ona ia talia.
E o’o mai i le taimi nei o lona olaga fusu-ua uma ona tafi ese e Parker le toatele o ona fili i taamilosaga amata ma ina ua sau o ia i Samoa-sa faigata lava ona tofotofoina o ia. E mafua lea ona o nisi o vaaiga. E fai le isi tagata ia i tatou o Parker o se tagata fusu uiga ese-e leai se tasi e o’o mai i le taimi nei ua na tofotofoina o ia. Atonu o le toalua o loo tapenaina o ia ua la togi atu le pepa o le faaeteete, ma tau’ai atu ia te ia ni fili faale-iloga i le taimi e faifai malie ai ona tapenapena o ia.
Poo le fea lava ala, o le mea ua tatou vaaia e o’o mai i le taimi nei –ua na o mea uiga ese lava. I fusuaga faa-polofesa e 18 a Parker i lona olaga fusu, o faailoilo uma lava ia e faasino i le siamupini o le lalolagi i le lumana’i lea e tatau lava ona faaauau ai pea i lona ala i le taimi nei. Ae peitai, o se itu e faanoanoa ai mo se tasi o atalii lauiloa o Samoa-e faasolo lava ina gaoa tele ma faigaata mai le taimi nei ma le faagasologa i luma. Ma ua leva ona amata i le fusuaga ma Bergman i le Nofoaga o Taaloga i Tuana’imato i le Aso To’ana’i.
A toe tilotilo i tua i mea na tutupu o le vaiaso talu ai, a’o alo atu mo lea fusuaga, o le toatele lava o i tatou-pe afai e le o i tatou uma-sa tatou manatu e na ona savali atu lava o Parker i totonu aveese loa Bergman. Ae vagana ai Bergman lava ia ma lona faiaoga, o le vaega toatele o tagata sa latou valo’ia e faapea o lea fusuaga e le sili atu i lo le taamilosaga tolu. O le mea moni sa ia i la’ua se mafuaga tatau. E o’o mai i le taimi nei ma lona olaga fusu, o le vave o lima o Parker, sa’o ma le malosi –sa avea pea ma ana auupega autu tau osofaiga ia ua to’ilalo ai alii uma sa tutū atu i ona luma.
O Bergman, e pei ona tatou iloa nei, o se fili talafeagai lea. O lea e felesi mai ana koleniga sipā ma le tagata maoa’e o Deontay Wilder, e le’i sau i Samoa nei Bergman mo sona aso malolo.I le po o le Aso To’ana’i ina ua ta le logo, na ia faailoa mai ona faamoemoega i se taimi vave ina ua tau lona agavale mamafa ia Parker lea e peiseai na faate’ia ai o ia.
Sa le tatau ona faate’ia ai o ia. A’o faagasolo i luma lona olaga fusu, e tatau ona aoaoina Parker ia faafeagai ma nisi tu’i mamafa faapena –ia e sili atu ona malosi i lo o tu’i a Bergman. E o mai faatasi lava ma le teritori.
I lenei taimi, atonu e talafeagai ona fai atu tatou te le’i vaaia se tofotofoga moni mo le auvae o Parker. E ui lava ina sa tau ni tu’i a a Bergman, ae sa mamao ma itiiti. O le a vave ona iloa e Parker e le maua lena laki i taimi uma lava.
Ona o le faailoga mulimuli i totonu le vaega o le paga mamafa lea ua na vaaia , o le a vave ona feagai Parker ma tama fusu ia e mamafa atu a latou tu’i ma o loo i ai le malosi e tali ai tu’i a Parker ma tali mai. E le o se itu e tatau ona matou faailoa atu, e manaomia e Parker ona tofotofoina o ia i taimi uma ma o le fusuaga i le po o le Aso Toana’i sa matua atoatoa mo lea faamoemoe. Ioe, na matou vai ua lavea Parker i se tu’i, na matou vaaia o ia ua ita ae o le vaega e sili ona lelei e faapea i lea taualumaga, na ia aoaoina ai le faamasani i le si’osi’omaga, toe foi i vaega e malosi ai ma o iina e afua mai ai lona o le faavae mo le manumalo. O se faailoilo lelei lea.
Ma e faafetai atu foi ia Bergman ona o lona onosa’ia o ia tu’i talu ai o isi tagata fusu e pa’u ina ia amaa ai ona faitau upu.
Poo le a lava, ua tatou vaaia se siamupini o le lalolagai i se taimi o i luma ia Parker. O faailoga uma e iloa ai tama fusu lelei o loo i ai. O le vaega e sili ona lelei e peiseai o loo aoaoina o ia i fusuaga uma. Ma a tuu atu i ai ma nisi taamilosaga, e atili ai ona faaleleia o ia. O se aso ona toe tilotilo lea o ia i lenei fusuaga i Samoa ma fai mai o lea fusuaga e tele lona sao i le faatulagaina o lona lumana’i. O se lumana’i lea ua taligā mo i tatou. Ia outou maua Samoa se Aso Lua matagofie, ma ia faamanuia atu le Atua!


text:
O nuu uma lava e manaomia se tulaga aloa’ia- e tatau ona i ai so latou Alii; ma o le tulaga o lona aiga e faavae ai foi lona tulaga aloa’ia. O lea foi tulaga aloa’ia e faalagolago i le telē o lona aiga ma le toatele o matai o lona aiga o loo nofoia se nuu.
E le afaina le telē o sea nuu poo le toatele o ona aiga o taape i totonu o sea nuu.
E tauivi ia alii ta’itasi uma e saili i totonu o latou aiga, poo i totonu o lana fanau tama se tagata lelei la te soso’o pe a mavae o ia, na te tauaveina le suafa o lona aiga.
I le faagasologa atoa o le soifua o sea matai, o lona atalii ua na filifilia, lea ua na faaigoa o le ‘Manaia, ’e leai sona igoa faapitoa, ma e ui lava ina seāseā ona fai mai se tasi o le igoa o le ‘manaia’ o le ‘Aloafi’ poo le igoa lea e faasino ia Malietoa Laupepa, ae ua na o se igoa lava, ona fai mai le tala- a’o avea o ia ma Manaia, o le suafa foi lea sa lauiloa ai lea Alii; ma o manaia uma lava e tele o latou igoa. Ae le faapena la le faiga o alo tama’itai pele o Alii.
O lona lava tofi i le tele o itu -o ia o le ‘taupou o le nuu’; ma o le faagasologa atoa o tausaga o lona olaga faa-taupou -o le nuu lava e a’oa’oina ai o ia i ona tiute -e pei o le paluina o le ‘ava.
O le faaaloalogia ma le loto alofa- e faavae ai le filifiliga o se Taupou.
E tausi o ia ma faapelepele a’o itiiti lava, ma e a’oa’o i ai amio lelei ma le tausaafia e pei o le Tupu Tamaitai Talavou o Holani, lea sa fai ma pele a lea Malo atoa i le nofoaiga a lona Tama.
O le Taupou e ave i ai taumafa e sili ona lelei, e auai i talanoaga a tamaitai i lo latou Fale Lalaga; ma le tapenaina o u’ā mo le faiga o le siapo; ae le masani ai ona tuuina i ai ni galuega mamafa; poo le alu e sala mai tau o le umu poo le alu e fualau e su’i ai lau o le fale; poo le aoina mai o pule e su’i ai ‘ula, fugafuga, sisi ma isi lava figota uma e maua i luga o le matafaga.
O le pogai lea e lē uliuli ai tino o Taupou e pei o tino o isi tamaitai; ma o le pogai lea e faaigoa ai ia Sina (pa’epa’e) ia Taupou iloga- ona o le momosi o latou tino.
O le pogai lea e pei e veloveta ai lanu o latou tino, ona o le lelei ona teuteu ma u’u i fagu manogi e fai faapitoa e olomatutua mo ia.
O soo se taimi lava e aga atu ai i le vaitaele, poo le aoina mai o fualaau manogi mai le vao; e asiasi i ana uo ma ona aiga i taimi uma; ma e malaga faatasi o ia ma tama’ita’i matutua poo ona (soa-fafine) e leoleo ma vaai lelei o ia -ma le tausisia o lona tulaga faa-taupou. E faatupu ia uumi lona foga a’o itiiti, ae sele pupuu pe a faasolo ina matua.
Ona amata loa lea ona tulai mai e avea ma taitai o tamaitai talavou i totonu o lona nuu; ma ua avea ma Sa’o-aualuma poo le Taupou o lona nuu.
O Taupou lauiloa la nei o Aiga Tetele o Samoa:-Tuiaana o So’oa’emalelagi; Tuiatua o Sefaatauemaga; Satuala i Aana-Fuatino; Satuala i Savaii-Falenaoti; Malietoa-To’oa; Tonumaipea-Tilomai; Toleafoa-o Tofuipupu;
Asiata, Samoeleoi (Satupa’itea)-o Le Valasi; Salevalasi (Lotofaga)-Tuitogama’atoe; Tuimalealiifano-o Letelemalanuola; Su’a-o Aliitasi; Afamasaga-o Punipuao; Leutele (Falefa)-o Fenunuivao; Alai’asa-o Pafuti; Mataafa-o Pafuti;
Sagapolutele-oTeuialilo; Asomua-o Tapusalaia ma Talaepa; Faumuina (Faleata)-o Letesesa; Mata’utia-o Talaleomalie; Seiuli (Faleata) o Vevesimalo; Muagututi’a-o Seutatia; Tagaloa-o Iliganoa; Lilomaiava-o Samala’ulu; Tuimanu’a-o Samalaulu.
AUALUMA:- Fasitoo-uta- o le Manutoga; Falefa-o le Fua’ō (Togo’ula); Falealili-o le Laga’ali; Safata-o Satali; Palauli-o le Laifogi; Matautu-o le Talaulelō; Amaile-o le Pani’ula; Fale’ula-o le Mati’ula; Satupaitea-o le Tipa’ula; Siumu-o le Tuga’ula; Pu’apu’a-o le Fala’ula; Asau-o le Gata’ula; Faleasi’u – o le Ise’ula; Sasina-o le Gau’ula; Sala’ilua-o le Apialua


text:
Tapena ma Tuufaatasi e Fuimaono Na’oia Fasavalu Touli F. Tupua mo le Samoa Observer.
Ina ua mae’a ona faailoa faalaua’itele e Mataafa ma isi tamalii e faapea o le a latou tausisia folafolaga uma na o latou faia, sa faitau loa e le Konesula Siamanai o Rose, i le avea ma sui auai sinia o le Komiti a Konesula, lana saunoaga autu, e faafeiloa’i atu ai i lo latou toe taliu manuia mai i Samoa.
“O le faamoemoe e tasi o i latou uma ua potopoto mai iinei, o ana upu faai’u ia, “ia avea le toe taliu manuia mai o le Afioga a Mataafa ma isi sui o Alii ma Faipule o le a faamaonia ai se faamanuiaga tele mo le atunuu o Samoa ma ona tagata uma o nonofo ai, tagata mai fafo ma tagata Samoa āuliuli.
Ae peita’i, e le’i mautu lelei lona afio ai i Mulinuu, ae toe pa mai loa le alaga-“Ia avea Mataafa ma o matou Tupu”! Ma o lea na toe talosagaina ai loa le Faamasino Sili ina ia atofa se aso e fai ai se palota.
O le vaega toatele o tagata Samoa ua matua tula’i mai e lagolago lenei alii matua o lo latou atunuu; ma ua na o ia lava e talitonu i ai. O le tali na aumai, fai mai-“E le mafai ona fai lena mea.”
“Ua tapu Mataafa e faavavau”.
O le feagaiga na ia sainia e lē mafai ai ona toe fai sea tulaga” Ae afai e silasila toto’a i lea feagaiga, talu mai le tuumalo o Malietoa Laupepa, e tele suiga ua i ai. e matua leai lava se mea e ono taofia ai Mataafa mai lona avea ma Tupu o Samoa, poo le faapea fo’i, poo le a lava le tulaga e o’o i ai, sa’o pe sese, o le loto lea o i latou uma sa lagolagoina Mataafa. Sa tumau pea ona lagolagoina le faamoemoe o Mataafa e lana uo pele, o le alii papalagi o Mr. H.J.Moors poo Misimoa, o se tagata Amerika lelei lea e pei lava o Tusitala poo Stevenson, i la’ua ia sa matua lagolagoina le finauga a Mataafa, ae le faaalia ni o la manatu.
A fono ina filifilia se Tupu fou, e matua leai se faaletonu o Mataafa; ae ina ia alofia le ono le toe tula’i mai o nisi feteenaiga, sa faatu atu loa e Misimoa le aveeseina o le tulaga tau Tupu. Na malie i ai Mataafa i le tonu a Misimoa; ona e leai sona faamoemoe e fia Tupu, se’ia vagana ai lona naunau mo se filemu ma le fiafia o ona tagata. Peitai, e lē ioe i ai tagata Samoa; latou te manana’o lava i se Tupu, ma o le agaga i lea taimi e peiseai e mafuli lava ia Mataafa, ona e leai lava se isi tagata ua aliali mai, ma o lea na malie ai loa Mataafa ona o le mana’o o tagata.
O le a tatou se’e mai loa i le tusi ta’uta’ua na tusi e le Faamasino Sili o Chambers e ave ia Misimoa.
Faamasinoga Sili o Samoa
Apia, Samoa, Oketopa aso 5, 1898.
Lau Susuga Misimoa
O lau tusitusiga o le aso 3 na tuuina mai ia te a’u ananafi, ma sa faitauina i ni taimi se tele ma le fiafia.
E sa’o a oe ua o’o mai ia te a’u nisi o tala’ave, e ui lava ina sa ‘ou taumafai e tu’uese. O ia tala’ave ua pei lava o le timu e pa’ū i le tua o le pato, ma ua vave ona toe mou atu e pei ona o’o mai. O le mea moni, ua tele na’ua o’u taimi e ta’u ai i tagata e leai sa’u mea e fai i le Alii o Mataafa, ona o loo ia te ia lea lava aia tatau e tasi e pei lava o isi tagata Samoa uma, e mafai ai ona avea ma tupu, ma afai e filifilia o ia e tagata e soso’o ma Malietoa i le faiga e tatau ma talafeagai ai, “e tusa ai ma tulafono ma aganuu a Samoa,” aisea e lē mafai ai ona ia umia lea tulaga?
Ae o le itu i ana gaoioiga, e leai sa’u upu e fai atu i lea itu; o le mataupu patino lena a Konesula.
O lou faamaoni,
W.L. Chambers.


text:
pupuni 8.1 Key oloa
Faamatala Pupuni 8.1 Key oloa :
pupuni 8.1 Key oloa o taimi uma faamalama e pei o se ivi toe mo komepiuta ma e pei o le taimi e alu i tausaga uma faaopoopoga fou o le faamalama Microsoft afio mai i le market.Now se aso e pei ona outou iloa faamalama 8 ua faalauiloa i le maketi ma e faaalia e thats ofoofogia moni lava pe aisea ua tele naunau tagata e maua lenei faamalama ma tagata e faaaogāina maua lenei faamalama 8.1 mai le initaneti ae o loo i ai se faafitauli tele mo lena ma o se ki oloa mo faamalama 8.1.If latou te le maua ki oloa e mafai ona latou faaaogaina faamalama lelei po o le a latou lē maua vaega uma o lenei windows.So latou vaavaai solo o le initaneti ma faia le pupuni 8.1 Key oloa.
O lea tatou te tuuina atu iinei se meafaigaluega faapitoa e faamauina faamalama 8.1 ma le suafa o pupuni 8.1 Key oloa.Faatagaina aoao e uiga i ai.
O le a Pupuni 8.1 Key oloa:
I le avea ai ma sui o lo tatou asiasi tatou tuuina atu iinei Pupuni 8.1 Oloa Key lea ei ai le gafatia maoae ina ia faamauina faamalama 8.1 pe e mafai ona e fai atu e mafai ona tuuina atu ia te oe ki mo le faamalama 8.1 mo registery.Yes taimi le ola e faalogo moni lenei e mafai ona lesitala lou faamalama 8 mo le ola ma tatala uma vaega o faamalama 8.
pupuni 8.1 e saogalemu oloa Key mo lou faamalama e lei auina bugs ma mea sese ina ua mavae le faaaogaina o lenei tool.Its saogalemu ma puipuia mai Malware ma Spyware.It aofia ai foi mo le lomiga uma o faamalama 7 ma 8.The mea malu maoae i ai o,e mafai ona faamauina foi ia te oe le tofi uma tools.So sauni e sii maia lenei keygenerator ofoofogia o le a fesoasoani ia te oe e lesitala lou faamalama 8.1.
Vaega autu o le Pupuni 8.1 Key oloa:
- Easy e faaaoga ma le faatuina
- E le afaina ai lou faamalama
- E leai se gata Key Manaomia
- E leai se mea sese ma Bugs ina ua mavae le faatoagaina mai
- pupuni 8.1 Key
- pupuni 8.1 loader
- pupuni 8.1 Key tumau tomai faapitoa
- pupuni 8.1 fono faatoaagaina mai tumau
- pupuni 8.1 faaliliuina mataupu tumau
- pupuni 8.1 personalization tatala
- pupuni 8.1 Key Tumau KJ 2015
Auala e faaopoopo ni Pupuni 8.1 Key oloa:
- pupuni 8.1 Oloa download Key mai le sootaga o loo i lalo
- Ina ua uma ona atoatoa download faatuina ai
- I le taimi o filifiliga manino filifilia faapipii
- Nonofo ma faatalitali seia tau mai e installer isi mea e fai
- Ina ua uma ona faapipii kiliki lua i luga o auala 'alo o le Pupuni 8.1 Key oloa ma taufetuli ai
- Kiliki i luga o faatoaaga faamau ma filifili lau lomiga.
- Restart manaomia ina ua mavae lena faatoagaina mai
- Taumatau kiliki i laʻu komepiuta ma siaki ua faamauina lou faamalama ma le faatoaagaina mai
- fiafia !
fāʻata 1
fāʻata 2
Google Tuutuuga Search:
- pupuni 8.1 Oloa download Free Key
- Feagaiga pupuni 8.1 Oloa Free Key
- pupuni 8.1 fuafuaina Key Oloa
- pupuni 8.1 Faatoagaina Mai Key
- pupuni 8.1 Key fuafuaina
- pupuni 8.1 Key Serial


text:
O le fuafuaina o taualuga faleie faiga taualuga
Ulu atu i le itu e manaomia i mm
Vaega.
Y - taualuga maualuga
X - fale umi
Z - fale lautele
C - le tele maualalo o le eaves
U - O le lautele o le folau
W - O le mafiafia o le folau
S - laasaga folau
O1 - O le lautele o le laupapa lathing
O2 - O le mafiafia o le laupapa lathing
R - laasaga crates
Faatatauina o le fausiaina truss.
Le fuafuaina o le aofaiga o mea mo le folau.
Fuafuaina o laupapa batten.
O le itu tonu o vaega uma truss faiga.
ata auiliili o suilapalapa taualuga, folau, battens.


text:
Fa’atulaga malo le amata totogi o pasese ma uta mo Manu’a
E le o toe umi se taimi ae motusia loa le avanoa sa maua e le mamalu o le itumalo o Manu’a, e malaga fua ai i le va’a a le malo atoa ai ma le la’uina o uta, ona o lea ua sauni le malo e fa’ae’e le totogi mo nei tautua.
O le fonotaga a le afioga i le ali’i kovana ia Lolo Matalasi Moliga ma lana Kapeneta i le vaiaso na te’a nei, na talanaoina ai lenei mataupu, ma maua ai le avanoa o le sui Fa’atonusili o le Pulega o Uafu ma Malaeva’alele e fa’amanino ai fuafuaga a le latou Ofisa e fa’atatau i le fa’atulagaina lea o totogi mo pasese ma uta mo Manu’a.
I le mae’a ai ona fesiligia e Lolo o le sui faatonu ia Chris King po o afea lea ua fuafua lona Ofisa e amata fa’amamalu ai totogi o pasese ma uta mo Manu’a, sa ia talosagaina ai loa le aua ne’i soona fa’amamafaina totogi mo uta ma pasese mo Manu’a, ona o le fa’amoemoe e su’e ai ni tupe mo le malo, “ae tau lava o nai totogi e fa’apaleni ai le kesi atoa ai ma le tausia leleiina o le va’a a le malo o lo o tautuaina le itumalo o Manu’a”.
“O le agaga atoa o le malo, ia maua se avanoa e totogi ai e tagata o le itumalo ni nai tupe, ina ia mafai ai ona maua se fesoasoani e tausi ma fa’aleleia ai le tatou va’a”, o le saunoaga lea a le ali’i kovana i le fonotaga a le Kapeneta.
Na fa’amautu atili e King le fuafuaga mo le fa’ae’eina atu lea o totogi i pasese ma uta mo Manu’a i le taimi o le fonotaga, ae le i fa’alauiloaina le maualuga o le a fa’atulaga ai totogi mo nei tautua a le malo.
I le tatalaina ai o tautua a le Ofisa o le Eletise ma le Suavai (ASPA) i Ta’u ma Ofu i Manu’a i le tausaga lenei, le auaunaga lea e maua mai ai le eletise i le malosi’aga o le La, o le isi lenei mataupu sa aofia i le fa’afetai a Ta’ita’i o le itumalo o Manu’a i le taimi na latou fa’afetaia ai le kovana ma le malo i le fa’aauau pea lea o le faia o galuega lelei mo Manu’a, o le avanoa o lo o malaga fua ai Manu’a i va’a a le malo e le o totogiina ni pasese ma uta.
Ae na taua e ni isi o tagatanu’u o le itumalo o Manu’a i le Samoa News, ua tatau ona fa’ae’e ni totogi mo pasese ma uta a tagata Manu’a, ina ia mafai ai ona fesoasoani lea vaega tupe i le fa’aleleia o auala o femalagaaiga mo le itumalo.
“E faafetai i le kovana ma le faigamalo ona o le agaga e fia fesoasoani mo itumalo o Manu’a, ae i lo’u lava taofi na o a’u, e tatau fo’i ona i ai se sao o Manu’a i le fa’aleleia o va’a a le malo o lo o tautua ai tagata Manu’a, aua o tupe lava o lo o mana’omia e fa’aleleia ai le va’a pe a o o ina tulaga fa’aletonu, o le mafua’aga fo’i lena ou te lagolagoina ai le tatau lea ona totogi uta ma pasese mo le itumalo o Manu’a”, o le saunoaga lea a se tasi o Tama mai Manu’a e le i finagalo e fa’ailoa lona suafa.
E eseese lagona o ni isi o tagata o le itumalo i le fuafuaga lea ua sauni le malo e fa’ataunu’u, ona e talitonu i latou, o tupe o lo o aumai e le malo tele e fesoasoani ai i le atina’eina o Tutuila ma Manu’a, o tupe na e tatau ona fa’aalu e fa’aleleia ai atina’e ma auala o femalagaaiga e aofia ai ma le va’a o le Manu’atele o lo o la’u ai tagata ma uta i Manu’a, ae leai se mea o le a toe tigaina ai fua tagata Manu’a e toe totogi ni isi tupe mo pasese ma uta.


text:
O Fanaafi Maiava o se tinā 57 tausaga le mātua le soifua mai le afioaga o Salelavalu i Savai’i.
O le maua ai o le fa’atalatalanoaga ma le Fofoga o Samoa i le aso ananafi sa fa’aalia ai e le tinā le ola galue aua lava le tausiga o aiga ma ia iloa ai le faigata i le olaga i le tausiga o si ana fanau to’asefululua.
“E fai lava sina faigata le olaga,” O lana saunoaga lea.
“Ma e lē taufa’amatalatala foi le tele o le pologa sa iai i le tau fa’aao’ogaina o le fanau ae pau lava le mea sili ona fa’afetai ai i le Ali’i o le poto ma le mālosi.
O le alofa fa’amāoni o le tinā i lana fanau sa le fa’avaivai ai lava i lana galuega fai.
“A leai se alofa o le tinā i lana fanau e maimau lava le taimi e ola ai i lenei olaga.
“O le tupe maua lava a si o matou aiga e fa’alagolago lava i le maumaga pei lava ona fai atu muamua o le su’e auala lava auā le manuia o le fanau o se ala tatau ma talafeagai lea i so’o se tinā.
“Mo le silafia foi e o’o lava i feau fa’aletamā e faia lava ia mea uma ona o le moni le alofa i le aiga.
“Ou te ta’utino atu foi, po le ā lava le matua i fea, o le lēlāva, e taumafai lava ou te galua i le maumaga aua lava le tupe maua mo le aiga, mea fai le ekalesia.
“O le galulue fa’atasi foi o si o matou aiga e māmā ia lava le avega i aso uma.
Sa tāua foi e le tinā ia Fanaafi o le tofi fa’atinā o se la’asaga lava e fa’aauau pea se ia o’o le gata’aga.
“O le avea ai o oe ma tinā o le mafai ai foi lea ona iloa le tuaiga tinā o lo’o e iai nei. O lana lea saunoaga.
“O le tele lava o taimi o le malosi o se tasi o mea’alofa sili atu i le lalolagi atoa ma e o lua lava le mālosi ma le alofa. O le alofa foi o se tasi o mea’alofa taua lava e maua e so’o se tagata soifua tusa lava po oe se tamā, o se tinā, o se matai po se faifeau foi.
“Ou te ta’u atu foi po le ā lava le faigata le olaga ma ona fa’afitauli e foia lava pe iai fa’atasi tatou ma le alofa.
“A leai se alofa e leai lava se malosi ia te oe e fa’aauau ai galuega fai.
I le isi o ona manatu sa ia fa’ailoa ia foi tiute fa’aletamā o le ta’aita’i le aiga ma tiute o tinā o le lagolago sua ma le fa’amālosi au.
“O le tamā lava ia e pule a lātou i latou tiute e fai ae o le tinā e naunua va’ai tamaiti ma le aiga.
“E iai lava upu a le atunu’u a leai ai se tinā e leai se tofo lelei i le lalolagi.
O le matafaioi a le tinā o le tausi le aiga ma va’ai lelei le fānau. I totonu o Samoa o le tofi o le tinā o le tausi tamaiti, fafaga le fanau, faia mea uma e manana’o ai ma fa’atonu le tama e tusa ma ona ala uma. Ioe o le tele lava o matafaio o le tinā e ao ona fai ae ia ave lava le fa’amuamua i le fanau.
“O le galuega foi lea a le tinā o le va’aia le saogalēmū o le fanau ma aua nei o’o ai ni fa’afitauli.
“Ou te fautuaina foi mātua ina ia va’ai ma le toto’a le fānau ma ā moni le alofa o le mātua e fautua ma a’oa’o le tama e tusa ma ona ala ā matua e le toe te’a ese ai lava.
Sa tāua foi le tinā e ese mai lava tinā i totonu o Samoa mai isi tinā i isi atunu’u aua o tinā lava ma le aganu’u o le fefa’asoaa’i lea o fanau ma matua ae maise lava le tinā I latou fanau teine.


text:
Cabinet Releases (English and Samoan)
Malaga Afioga Sui Palemia mo fono i Ausetalia ma Fiti
Ua faamaonia e le Kapeneta le malaga atu o le Afioga i le Sui Palemia, Afioga Fonotoe Nuafesili Pierre Lauofo mo fono e faia i Ausetalia ma Fiti i le aso 9 – 17 o Iulai 2015.
O le Fono a Minisita o le Vaifafo a Atunuu o le Fono a le Pasefika e faia i Sini, Ausetalia i le aso 9 – 10 o Iulai. O lea fono o le a talanoa ai fuafuaga e faaleleia atili ai sauniuniga a tagata, aiga, Malo ma atunuu o le Pasefika i le lumanai, e tali atu ai i aafiaga o faalavelave faalenatura. O le a talanoa ai foi tulaga i le faaleleia atili o fesootaiga i le va o taitai o atunuu o le Pasefika ma taitai o Malo e malolosi tamaoaiga faapea ma faalapotopotoga a le lalolagi o lo o faipaaga ma le Pasefika. O le a maua i lenei fono ni fautuaga e tuuina atu i le Fono a Taitai o le Pasefika e faia i Papua ia Setema o le tausaga nei. O le Amapasa o Samoa mo Atunuu o le Pasefika, Afioga Leiataua Dr. Kilifoti Eteuati o le a malaga ma le Afioga i le Sui Palemia i le fono lenei.
O le a faaauau le malaga atu o le Afioga i le Sui Palemia, mo le Fono a Minisita o Fefaatauaiga ma Faigafaiva a le Pasefika e faia i Suva, Fiti i le aso 15 – 17 Iulai. O mataupu o le a talanoa i le fono lenei e aofia ai:
Feagaiga a atunuu o le Pasefika ma Europa i tulaga tau tamaoaiga:
Faatalanoaga o mataupu e le i maua ai se maliega;
Tuufaatasia o se taiala mo galuega fai e moomia ona faatino e atunuu o le Pasefika mo le feagaiga o le EPA.
Deputy Prime Minister to attend meetings in Australia and Fiji
Cabinet has approved the trips by Deputy Prime Minister, Afioga Fonotoe Nuafesili Pierre Lauofo for meetings in Australia and Fiji on 9 – 17 July 2015.
The Pacific Forum Foreign Affairs Ministers Meeting in Sydney, Australia will fall on the 9th – 10th of July. This meeting will focus on discussions relating to disaster management in light of the importance of strengthening regional responses to natural hazards. Other issues on the agenda include talks on enhancing good relations between leaders of the Pacific countries and those of developed countries and also partner organisations.
Findings from this meeting will be recommended in the Pacific Forum Leaders Meeting in Papua New Guinea scheduled for September.
Samoa’s Ambassador at Large for Pacific countries, Afioga Leiataua Dr. Kilifoti Eteuati will accompany the Honourable Deputy Prime Minister at this meeting.
Deputy Prime Minister Fonotoe will then attend the Special Pacific ACP Trade and Fisheries Ministers meeting in Fiji on 15 – 17 July. Issues expected to be discussed include:
Economic Partnership Agreement;
Contentious Issues;
Preparatory work for the implementation of an Economic Partnership Agreement.
2. Koneferenisi a Faifaatoaga Niu Sila i lalo o le Polokalame mo Galuega Faavaitaimi
Ua faamaonia e le Kapeneta le talimalo ai o Samoa i le Koneferenisi Faaletausaga a Faifaataoaga Niu Sila o lo o Faafaigaluegaina le mamalu o le atunuu i lalo o le polokalame o Galuega Faavaitaimi, e faia i le aso 9 – 11 o Iulai 2015.
O le Afioga i le Palemia, Susuga Tuilaepa Sailele Malielegaoi na faia le Saunoaga Autu o le koneferenisi lenei i le tausaga ua mavae, ma ia valaaulia ai le faia mai i Samoa o lenei fono i le tausaga nei.
O le Minisita o Femalagaiga a Niu Sila, Susuga Michael Woodhouse o le a saunoa i le ulua’i aso o le fono. O nisi o mataupu o le a talanoaina e aofia ai le talosagaina e Samoa o le toe siitia o le numera o tagata faigaluega e mafai ona malaga atu ma galulue i totonu o Niu Sila mai Samoa. O le taimi nei e 9,000 le numera o tagata faigaluega mai le Pasefika o lo o mafai ona faigaluega i le polokalame lenei i totonu o Niu Sila i le tausaga.
O le Polokalame o Galuega Faavaitaimi ua tele tagata o lo tatou atunuu ua maua ai avanoa faigaluega e galulue ai mo le ta’i tolu i le fitu masina i totonu o Niu Sila i faatoaga apu, pea, kiwifruit ma vine. Ua tele foi le sao o lenei polokalame mo le atinaeina o aiga, afioaga ma Ekalesia ma fesoasoani mo le siitia o le soifuaga i totonu o le atunuu.
E 1,200 tagata faigaluega mai Samoa na malaga atu ma galulue i Niu Sila i le tausaga nei, ma e tusa ma le $12 miliona se aofaiga o se tupe ua aumai i totonu o Samoa auala mai i tagata faigaluega i lenei polokalame i totonu o Niu Sila.
NZ-RSE Employer’s annual conference
Cabinet has approved the hosting by Samoa of the New Zealand Recognised Seasonal Employer’s (RSE) Annual Conference on 9 – 11 July 2015.
Honourable Prime Minister, Susuga Tuilaepa Sailele Malielegaoi delivered the keynote address in the RSE meeting last year in New Zealand, where he conveyed Samoa’s invitation to host the meeting.
New Zealand’s Immigration Minister, Honourable Michael Woodhouse will speak at the meeting this week. Samoa is expected to recommend raising the cap on the number of Recognised Seasonal Employer (RSE)programme workers from Samoa to work in New Zealand. The cap was recently raised to 9,000 for workers from Pacific countries to work in New Zealand every year.
The RSE scheme has provided employment opportunities for many people in Samoa to work for three to seven months in New Zealand’s horticulture and viticulture industries. The scheme has contributed to the development of families, villages and churches in Samoa and has contributed to an increase in the standard of living for many families.
Reports indicate that 1,200 workers from Samoa had travelled for work to New Zealand under the scheme this year, and about $12 million has been remitted into the country from RSE workers.
3. Fono Lona 46 a Fofoga Fetalai a le Pasefika
Ua faamaonia e le Kapeneta le auai atu o le Sui Fofoga Fetalai o le Palemene, Tofa Agafili Patisela Eteuati Tolovaa i le Fono Lona 46 a Fofoga Fetalai ma Failautusi a Palemene o le Pasefika i Tasmania, Ausetalia i le aso 6 – 9 Iulai 2015.
O le fono lenei e usuia i tausaga uma ma le faamoemoe ia mausali le faafoeina o galuega a Fofoga Fetalai ma Failautusi i totonu o Palemene taitasi o le Pasefika.
O le Sui Failautusi o le Fono Aoao Faitulafono, Susuga Charlene Malele o le a auai faatasi i lea fono.
46th Conference of Presiding Officers and Clerks
Cabinet has approved the participation by the Deputy Speaker of the Legislative Assembly of Samoa, Tofa Agafili Patisela Eteuati Tolovaa at the 46th Conference of Presiding Officers and Clerks from the Pacific Parliaments in Hobart, Australia on 6 – 9 July 2015.
This is an annual meeting which focuses on ensuring that the duties of the Speakers and Clerks of the Legislative Assemblies in the Pacific are well maintained.
Deputy Clerk of the Legislative Assembly, Susuga Charlene Malele will accompany the Deputy Speaker of the House.
4. Malaga asiasi a Faifaatoaga Faatupu Lafumamoe i Fiti
Ua faamaonia e le Kapeneta le Malaga Asiasi Faaaoaoga a Faifaatoaga Faatupu Lafumamoe ma sui o le Vaega o Atinae Lafumanu a Samoa i Fiti i le aso 12 – 19 o Iulai 2015.
O lea malaga e mo le fia mata’ituina o le atinaeina o mamoe i faatoaga faatupu lafumamoe i totonu o lea atunuu, ma o se polokalame faataatia a le Matagaluega o Faatoaga Vaomatua ma Faigafaiva mo le faaleleia atili o faatoaga i Samoa.
E aoga foi lea malaga e sailia mai ai tomai ma metotia o lo o faatinoina ai polokalame faafeusua’i mamoe, tausiga i meaai lelei, ma isi meaai faaopoopo o lo o faaaogaina e fafaga ai mamoe. O lo o fia asiasi foi le aumalaga i le faatoaga mamoe a Fiti e faapitoa mo suesuega.
O le a maua ai foi le tomai o sui o le aumalaga i le faatauina ma le maketiina o mamoe mai Faatoaga Faatupu Lafumamoe agai atu i le lautele o faatoaga mamoe, faapea ma aano mamoe lelei i falefasimanu, faleoloa ma isi ituaiga maketi.
O le aumalaga e to’asefulutasi e aofia ai sui o le Matagaluega o Faatoaga ma sui o le aufai lafumamoe i Samoa.
Fijian Study Tour by Sheep Farmers
Cabinet has approved the Study Tour by Samoa’s Sheep Multiplier Farmers and representatives of the Ministry of Agriculture to Fiji on 12 – 19 July 2015.
The trip is a programme initiated by the Ministry of Agriculture Forestry and Fisheries for enhancing farming in Samoa, and to familiarise Samoan farmers with sheep multiplier farming in Fiji.
The focus is to acquire technical knowledge and know-how on sheep multiplication practice in Fiji to develop Samoa’s sheep industry. Samoan farmers will also be visiting research and breeding sheep farms in Fiji.
The Samoan group will also acquire knowledge on market investment opportunities; sheep breeding and multiplication programmes; research and development strategies and improved infrastructure on research and development of sheep.
The group from Samoa comprises of 11 representatives from the Ministry of Agriculture and sheep farmers.
###


text:
(Galuega.5:17-25)
E pei ua masani ai le soifuaga nei, soo se mea e iai lelei, e le ’asa ma le faasalāvei. O le ala foi lea o le Saina loaloa o o tatou pisinisi ma faleoloa, auā ’a tau lelei a’e le isi Samoa, ae faamoo’amo’a e se isi foi Samoa.
Ona sa’o ai lea o se tasi tamaloa, “ua koe oki lava kakou iā kakou!” O le ituaiga loto lea, e faigofie ona sao i le va o le isi tagata ma le isi tagata. Ae le mafai ona faatū ’ala ai se tagata i le Atua.
E le i mafaia e pulega faale malo ma tulafono faale lotu a Iutaia ona taofi le afio mai o le Atua i le lalolagi e faaola le tagata agasala. E le i tali le malosi o le pouliuli i le silisili ese o le Alii o le malamalama.
Aisea? Fai mai Tavita, o le finagalo o le Atua, e ā le tu e ā le tu lava. O le faaolataga, o le mea a le Atua! O ai na te seua? O le olataga, e leai sona noataga.
Ua ou vaai ma le toto’a i lenei parakalafa, ona oso vave mai lea i lo’u mafaufau le upu a se tasi toeaina i le nuu sa ma galulue ai i Savaii e faapea, “kalofa e ia ka igoigo e!’O ai lenei ’au le anoano ua latou taofia le talalelei a le Alii? O ai se toa faavalevalea na te vaoia le fofoga o le Atua? E mafai? “E fai atu ea le mea na faia i le na faia o ia e faapea ma faapea?” (Rom.9:20).
Ua lolofi uma ane le nuu ia Peteru ma Ioane ona o faailoga ma vavega e tele ua faia i le suafa o Iesu i le ua fuā ai toeaiina ma le au ositaulaga sili.Tatou te le o ese ma tulagā aao o ō tatou tua’ā ua mavae (Mose).
O le faatuatuaga lea faa Iutaia. Ioe, e lelei faiga masani la ‘ia auā e mau ai lava na o le ‘au taualoa. E mā’ona ai na o le au fai tonu. E taumasuasua ai pea taga a kama makukua. Lea la o le a ō uma atu le nuu i le tala’iga fou lea, ae le lava ai loa la faasoa a tatou.
O le faaiuga, loka. O le tala a Luka, ua latou tuu le au uso i le falepuipui, ina ia muta ai le tala’iga lea! A o upu a le atalii o Sakaria, “E ao ina tupu pea o ia….?” (Ioane.3:30). O lona uiga, e gata mai augatupulaga, ae tumau pea le faaolataga. E gase le tagata, a o le alofa faaola o le Atua e le gata.
A tatou talanoa i le olataga, o lona uiga ua tatou talatalaina le alofa tunoa o le Atua. O lana galuega faaola i tagata. O lona aotelega o lea talatalaga, o lona afio mai i le lalolagi e ala i lona liutino tagata.
O lona uiga, o le mea lelei lea mo le lalolagi uma, a ua le o se mea lelei ia Iutaia. Ui i lea, e ao ina malamalama tatou Samoa, e le alalai ni a tatou fuafuaga i le tofā pa’ia a le Atua ua faata’oto ai lana polokalame. E le fua faatatauina le polokalame a le Atua i ni polokalame a le au satukaio mo le au ositaulaga sili. O le faamaoniga, ua loka e le pule a Iutaia, ae tatala e le pule a le Atua (f.18,19).
O ō tatou manatu, e le o le finagalo lea o le Atua (Isaia.55:8,9). Ua loto mau toeaiina; a o le finagalo o le Atua i le talalelei ia faasalalauina. O la le agelu a le Alii, “Inā ō ia outou, inā tutū i le malumalu, ma tautala atu i le nuu i upu uma lava o lenei olataga.” (f.20) O le “ō,” “tutū,” “tautala,” o upu galue.
E galue i le alofa tunoa. E galue mo le faaolataga. O molimau ia i le alofa faaola o le Atua. E le mafai ona faapumoomooina i le falepuipui. E le mafai foi ona pa puipuia i tulafono ma pulega faa Iutaia. O le mataupu i le olataga, o le faamaoni o le Atua i le amataga (Ken.3:15).
O le Atua, ua tatou iloa, o le alofa lava ia (I Ioane.4:16). Pe ‘ana le o le alofa, po ua le mafai ona liutino tagata e faaola oe ma a’u. Pe ‘ana le o le alofa, po ua le maliu fua Keriso mo lou saolotoga. Pe ‘ana le o lea, po ua le faapei le au aposetolo o ni tagata faavalevalea. Fai mai Paulo, “ua faapologaina a’u e a’u mo tagata uma, ina ia atili ai ona toatele ou te maua. Sa ou faapei o se Iutaia ia Iutaia; ina ia ou maua ni Iutaia. Ua ou faapei o sē nofo i le tulafono i ē nonofo i le tulafono, ina ia ou maua ni e nonofo i le tulafono. Ua ou faapei o sē vaivai i e vaivai, ina ia ou maua e ua vaivai.
Ua avea a’u ma mea uma mo tagata uma, ina ia i’u lava ina ola nisi ia te a’u.” (I Kori.9:19-22). O le alofa lea Samoa, o loo ua nofo pule i le loto ma le ola o le tagata ua talitonu faamaoni ma faatuatua i le Atua ma lana faaolataga. Le alofa lea ua māmāsagia ai le faamata’u mai. Ua fai ai le falepuipui poo faasalaga ona o le talalelei a le Alii ma mitamitaga.
Ua suamalie ai tiga o le olaga. Amuia oe, pe afai ua agaleagaina lou faamaoni. Amuia oe pe afai ua faamasinoina lau amiotonu. Amuia oe pe afai ua faamata’uina lau molimau!
E le faigofie le galuega molimau o le faaolataga. Ae talofa e, iā ta inoino e, pe afai e afua mai luga ona faatu ’ala! Pe afai o se manu’a lava i fale e pei o Iuta le Sekara! Ou te faamanatu atu, o le olataga mai le Atua e leai sona noataga. Ua le taofia le mana o le Agaga. Ua ta’iala i le tafa o ata. Samoa o le galuega faaola, o taimi uma lava.
E le na o le Aso Sa. E le seia potopoto pe se i sau se logo. O le galuega o taimi uma i ou aso uma. E pagātia, ae tauia. E inosia, a o manuia. O tiga e faamata’u e le oti, ae tua lelei i le olioli (Ioane.16:20).
Oe ua mafai ona oo atu iai lenei feau; poo e iloa le tuaoi o oe ma le Atua na faia oe? Poo e iloa ona fua o lau savali ma lau tautala i le alofa ma le faamaoni o le Atua ia te oe ma lou aiga? Pe le o fai oe ma faalavelave (roadblock) i le alofa faaola o le Atua i lou toalua ma lau fanau?
Ae poo e malamalama e leai sē tu ma tetee atu i le Atua? Vaai oe i satukaio ma le au ositaulaga sili, e agaga i le lotu, ae le o le amiotonu. Ua faamamafi tulafono ma faavae o le ekalesia, ae latou te le talia Iesu, o le Mesia.
Ae o le ala foi lea o le mulimuli uma o tagata ia Peteru ma Ioane. Auā o a la a’oa’oga ma tala’iga, ua mautinoa ai le saolotoga ma le faaolaina. Le ekalesia e, Samoa lolotu, tala’i ma a’oa’o atu le talalelei; ae le o le lotu.
Folafola atu Iesu Keriso na maliu mo lou faaolaina; ae ‘aua le laugaina oe ma lou aiga. Fai mai lava toeaiina Iutaia o Mose! A o ai lau tala’iga? Folafola le faatuatua ina ua e mautinoa le olataga mai le Atua.
Ua faapea le faamalosi a se tasi tamā o le uluai ekalesia, “Preach faith until you have faith, then preach faith.” ‘Aua le faia ma le masalosalo. O popolega ia o le faitaulaga ma le pule i ‘au o le malumalu, ina ua saili atu ua leai le au uso mai le falepuipui ae o loo malu le puipuiga – pe i’u i ni a! (f.24).
A o le tala ua faapea mai, “Faauta, o tagata sa outou tuu i le falepuipui o loo i le malumalu i latou, o tutū ma a’oa’o atu i le nuu. “ (f.25). E le taumasina oe ma le Atua. E tupu pea lava pea le Atua.
Samoa e, ‘aua e te mā e ta’uta’u atu le Alii i nisi tagata. Ne’i le faailoaina oe e le Alii i le mamalu o lona Tamā (Mar.8:38). ‘Aua ne i tuta’ia lou alofa ma lou faamaoni.
‘Aua le fetōtōa’i lou agalelei ma ou manatu lelei. ‘Aua ne’i faōa e le tulafono lau amiotonu. Tumau i le mea moni. Mauaa i le Atua. O ia lē alofa fua. Na ia saunia le olataga mo oe ma a’u. O ia lava o le Olataga. O lenei, o le olataga mai le Atua, e leai sona noataga.
Amene.
7737063/7783782
E-mail: petaiasetu@gmail.com


text:
Ua tolu tausaga (ma le tolu o aso, e tolugafulu ma le tolu itula) talu ua aired le lomiga muamua o plugin Transposh i luga o le repository plugin wordpress.org.
lele lava le Taimi.
O lenei ua le muamua oso tausaga (29Fepuari th) ma se tausaga puna ifo moni mo Transposh. ua sii mai le plugin mai le repository i 50,000 taimi i lenei tausaga ma ua faia a tuputupu ae tumau o le vaega ma le aofaiga o gagana lagolagoina. Ma i aso nei faatasi ai ma le faaopoopoga o Hmong Daw tatou o plugin muamua e lagolagoina ai se aofaiga o 66 gagana.
O se fiafia moni (e pei o, maua se olaga manaia) tausaga mo le alamanuia faaliliuga otometi ma plugins, lea toeitiiti atoa le ua Google i lalo a latou lagolago API (na e fesuiaʻi i se faataitaiga totogi) ao faaee atu Bing tapulaa fou. ua manuia Transposh faatoilaloina na suiga, ao leʻi ola isi plugins.
Le a le mea o lo o umia le lumanai mo Transposh? ua lemu tatou pupuna nisi mea fou, galulue i la tatou vaai e faaleleia faaliliuga website, pe o le a saunia mea – o le a latou i fafo. O le taimi nei, e taua lou lagolago faaauau pea ona tatou, nisi taimi o se imeli faigofie ma “ua tele lo outou plugin” e tuli i tatou e faaauau pea. O lea la, afai e te talitonu o loo tatou faia foi, aveesea i tatou se laina, pe afai e te manatu e tatau ona tatou faaleleia mea, aveesea i tatou se tusi, ma afai e te manatu o le a tatou Faasusu, tatou te le malamalama pe aisea ua e faitau ai le savali lenei i le taimi lenei 😉
Moomoo i tatou lava i le tausaga 4 tele, atonu o le a faaiuina i se keke tele 🙂


text:
- aiga
- iunivesite
- Shinshu Iunivesite
Shinshu Iunivesite
Shinshu University Details
- atunuu : Iapani
- aʻai : Matsumoto
- Acronym : Su
- faavaeina : 1873
- tamaiti aoga (approx.) : 11000
- Aua nei galo e discuss Shinshu University
lagona
O le Shinshu agaga e mafai ona faamatalaina e le mataupu nei (mai le Taiala Shinshu Brand faia e Prefecture Nagano): “le matagofie o le natura faatasi coexistence sologa lelei ma le siosiomaga faalenatura,” “soifua maloloina ma le longevity” ma “tagatanuu prefectural e galulue malosi ma le alofa e uiga i aoaoga.” Shinshu o se itulagi faamatalaina i le gaoioiga onosai ma le tuuto i le lotolotoi siosiomaga faalenatura mauoa, le mea e mafai e tagata e taulai atu i aoaoga ma suesuega, tuuina atu o mea eseese, galueaina o aganuu ma isi e pei taumafaiga.
ua Shinshu Iunivesite campuses e lima o loo i municipalities-Nagano fa City, City Matsumoto, Ueda City ma Minamiminowa Nuu-lea tatou te tuliloa gaoioiga aoaoga ma suesuega i se vaega tele o fanua e aofia ai le faatufugaga, aʻoga, tamaoaiga ma le tulafono, le faasaienisi, vai, inisinia, faatoaga ma ie. Ona tatou nofoaga i vaega e fa o le Shinshu itulagi-Hokushin, Chushin, Toshin ma Nanshin-o se tasi e mafai ona faapea atu faatasi auauna le itulagi atoa o lo tatou lotoa. O lenei faatulagaga mafai ai ona tatou faia se numera tele o fesoasoani aoga i nuu i le lotoifale, ma tatou malosi tuliloa gaoioiga i latalata e tusa ai ma le aganuu i le lotoifale e faaopoopo atu i taumafaiga felagolagomaʻi ma alamanuia i le lotoifale. I totonu o le limataitaiina tolu faavaeina mo iunivesite atunuu i Iapani, ua tuuina Shinshu Iunivesite i totonu o le vaega lenei auivi: “nofoaga autu o taumafaiga faapitoa i taumafaiga e fesoasoani i le itulagi i le lotoifale faatasi ma aoaoga ma le lalolagi- ma le atunuu-fua gaoioiga suesuega i le fanua malosi ma le tulaga ese o le iunivesite i le iloiloga ua faia mo le uiga ese o fanua faapitoa talafeagai.” I le faaopoopo atu i isi bolstering taumafaiga tuufaatasi ma nuu i le lotoifale, tatou faamoemoe e tuliloa faiga e faaaoga o le malosiaga ma uiga o le itulagi.
E tusa lava po vaega faavae lea pau i lalo o se iunivesite, ua faamoemoe faalapotopotoga uma e faalautele a latou taumafaiga i se tulaga le lalolagi. Tatou tuliloa taumafaiga mataala mauaa mausali i lo tatou itulagi o le lotoifale, lea revolve siomia faalauteleina fua-lalolagi e faaaoga tatau ai le malosiaga ma foliga ese o tatou fanua o specialization.
Faatasi ai ma le faamoemoe o le tuufaatasia Shinshu uiga o le Iunivesite ma auala i la tatou misiona o le tuuina atu i le tulimataʻia o aoaoga, suesuega ma saofaga i sosaiete, le a faaauau pea ona tatou faaleleia o tatou polokalame faaleaoaoga, faatino suesuega e uma uluai ma maualuluga, ma faamalosia tuufaatasi taumafaiga faatasi ai ma alamanuia ma sosaiete i le lotoifale faapea foi iunivesite, nofoaga o suesuega, faalapotopotoga ma isi faalapotopotoga i Iapani ma fafo. I le taim lava lena, tatou te faamoemoe e faasalalau atu le silafia o Shinshu lelei a le Iunivesite ma vaega manaia i totonu o le toatele o tagata e mafai ai ina ia faia tamaiti tatou latou iunivesite muamua-filifiliga.
Dr. Kunihiro Hamada,
Peresitene o le Iunivesite o Shinshu
aoga / kolisi / matagaluega / vasega / mafaufau
History
Shinshu University traces its roots back to 1873 when it was a temporary normal school. The university was chartered by the Showa government in 1949 under a new Japanese education system reforming older system, merging seven institutions of higher education within Nagano Prefecture which includes Nagano Normal School established in 1873, Ueda Textile College established in 1910, Nagano Youths Normal School established in 1918, Matsumoto Higher School established in 1919, Nagano Technical College established in 1943, Matsumoto Medical College established in 1944, and Nagano Prefectural College of Agriculture and Forestry established in 1945. i 2004 Shinshu University became a National University Corporation under the National University Corporation Law.
Ete mana'o discuss Shinshu University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Shinshu University reviews
Join to discuss of Shinshu University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Donny uiga igoa sili: Lē ma vāloia, Po nei, Fiafia, Faauo, Gauai. Aumai Donny uiga o le suafa.
Babu uiga faaiu sili: Agalelei, Faauo, Po nei, Lē ma vāloia, Matuia. Aumai Babu uiga o faaiu.
Donny amataga o le igoa muamua. Diminutive of Donald. Aumai Donny amataga o le igoa muamua.
Faʻaiu Babu taatele i Bangladesh, Initia, Oman, Saudi Alapi, United Arab Emirates. Aumai Babu faaiu faasalalauina.
E tusitusiga po o le auala e faalauiloa le igoa muamua Donny: DAHN-ee. E faapefea e faalauiloa Donny.
Igoa tutusa mo Donny i atunuu ma gagana eseese: Domhnall, Domnall, Donal, Donald, Dónal. Aumai Donny i isi gagana.
Surnames taatele ma igoa Donny: Cumming, Brine, Fullard, Claghorn, Hubanks. Aumai Lisi o surnames ma igoa Donny.
O le tele o igoa tutusa ai ma faaiu Babu: Babu, Suresh, Ramesh, Shibin, Bibin. Aumai Igoa e aumai faatasi Babu.
Ogatasi o Donny ma Babu o 81%. Aumai Ogatasi o Donny ma Babu.


text:
O le Leo o Viiga o se fa’alapotopotoga tū ma’oti na amataina e le Sususga a le ali’i faife’au o Falefatu Enari i le tausaga 1993, o lona tausaga muamua foi lea i le aoga fa’afaife’au i Malua ina ua fo’i mai Amerika, le mea sa aumau ai, se’ia ō’o i le tausaga e 2001 ina ua vala’auina e le Ekalesia Faapotopotoga Kerisiano Samoa i le Afioaga o Solosolo.
Talitonu Enari o lo’o manatua pea e le to’atele o le mamalu o le atunu’u polokalame a le Leo o Viiga i Aso Sā ta’itasi i luga o le leitio FM ma le 2AP mo le valu tausaga na i ai le fa’alapotopotoga.
O lenei fa’alapotopotoga sā avea ma Leo po o le sui fo ‘i o le puipuia o le pule i le ola i totonu o le atunu’u. Ma o le tulaga lea o le Leo o Viiga na talosagaina ai e le World Health Organisation le Leo o Viiga e latou te faia se sailiiliga o le pule i le ola (suicide research) i Samoa mai le tausaga 1900 -1999 tausaga mulimuli e sefulu o le mileniuma talu ai (last 10 years of the last millennium).
I le valu tausaga a o i ai le fa’alapotopotoga sa latou fa’asavali polokalame i a’oga maualuluga uma (high schools) a le Malō ma Ekalesia e tolu sefulu ma ona tupu i totonu o le atunu’u, ā ē le’i vala’auina i le galuega tausi nu’u. O lona tofi faife’au na faigofie ai fo’i na fa’atinoina polokalame fa’asavali i nu’u ma Ekalesia. O le tele o nei polokalame na faatupeina e le malō o Ausetalia ma le Ekalesia Faapotopotoga Kerisiano Samoa.
I le taimi nei lea ‘ua galue fiafia Enari e toe auauna le faalapotopotoga tū ma’oti “Leo o Viiga Charitable Trust” e tu’ufa’atasia le polokalame o maimoa ai nei le atunu’u i le TV o le “Sau ta Savalivali.” Pei ona saunoa Enari, o lenei polokalamena na fanau mai i le tausaga taluai (2015) ina ua tula’i mai ni pule i le ola se tolu i le vaiaso e tasi; a o le vaiaso i luma atu ma tua mai o le vaiaso lea, na tutupu ai fo’i nisi pule i le ola.
O lea sā talanoa i ana uō ma sona manatu vāivāi ma lona mana’o e amata se polokalame i le TV (TV Talk Show) e talanoaina ai mafua’aga eseese (social issues) e saga tula’i mai ai lenei fa’afitauli matuiā. O le amataga le nā o le polokalame “Sau ta Savalivali” o maimoa ai nei le mamalu o le atunu’u i le TV3 i afiafi o Aso Sā ta’itasi.
Ina ua fesiligia le Susuga a Enari pe i ai ni mea i tapenaga e manaomia ona silasila toto’a i ai, na saunoa le faife’au, “Pau lava le polega a le Leo o Viiga o le lē maua mai i isi alalafaga o le polokalame ona e lē o āu i ai le TV; leaga e tāua le maua e Tagata uma o le fe’au o molimoli atu e le “Sau ta Savalivali.” E tāua foi i le faife’au tulaga ia ona o lea ua talosaga e nisi o faalapotopotoga e fa’atupeina polokalame fa’apenei (sponsors) le “Sau ta Savalivali” le galulue fa’atasi ma isi fa’alapotopotoga tū ma’oti, pei o le Samoa Victim Support, Returnees, Flo, Goshe e fa’alauiloa ai fo’i a latou auaunaga.
Ua fa’aalia e le Susuga a le faife’au lona fiafia e fa’aaoga le “Sau ta Savalivali” a le Leo o Viiga Charitable Trust e fa’atino ai auaunaga tāua uma nei, auā le ola malu puipuia o le mamalu o le atunu’u, ma le Soifua maloloina o Tagata uma.


text:
1000W leisa alava tipiina masini mo Pepa ma faagaau uamea
Features
Collocation
Specs Tech
faataitaiga
Mea & Talosaga
fofo
ole
Masini tipiina 1000W alava leisa GF-1530T
Masini tipiina alava leisa ma tipiina faagaau piitaga mo le filifiliga
1) faaaogaina faalua faovilivili polo faiga tapunia-matasele ma Amerika Delta Tau Faiga including PMAC Pule , e mafai ai ona saʻo gaosi maualuga ma le lelei atoatoa faigaluega maualuga i le taimi o vavaeina maualuga saosaoa.
2) Standard collocation o Amerika IPG 1000W alava leisa afi YLS-1000 , iloa e maualalo le faagaoioiga ma le tausiga tau ma maualuga taimi umi toe foi tupe teu faafaigaluega ma tupe mama.
3) Tatala fausaga e faigofie ma talafeagai mo mea uploading ma le laueseina o uta. Drawer masini aoina ai le mauaina o mea e sili atu ona faigofie.
Leisa le mafai gafatia tipiina
Speed Siata
Vaega ma le Vaega Autu
Leisa FAAAURO - faasologa faiga tipiina leisa ui mai fibre
Masini tipiina alava leisa Mea talafeagai E
Tipiina uamea stainless, uamea carbon, uamea vaivai, uʻamea filogia sila, uamea galvanized, uamea silicon, uamea tautotogo, pepa titanium, pepa galvanized, pepa o uʻamea, inox pepa, alumini, kopa, apamemea ma isi pepa uamea, uamea, paipa uamea ma faagaau, ma isi
Masini tipiina alava leisa Industries talafeagai E
vaega masini, electrics, pepa fabrication uamea, kapeneta eletise, kitchenware, lifi vaega, meafaigaluega o masini, uamea lotoā, faasalalauga tusi faailoga, lamepa moli, galuega taulima uamea, teuteu, asoa, meafaigaluega faafomai, tautaavale vaega ma isi vaega vavaeina uamea.
Alafua lelei tipiina leisa
(1) alava leisa vavaeina masini e mo uamea vavaeina tonu afi e alava tekinolosi leisa. O taunuuga lelei utupoto leisa alava i vave vavaeina saoasaoa ma maualuga lavea lelei faatusatusa i isi fofo faaumatiaga. O le faaaoga ki o se leisa alava o lona wavelength utupoto puupuu (1,064nm). O le wavelength, lea e sefulu taimi maualalo ifo nai lo o C02 leisa, faatupuina mitiia maualuga i uʻamea. Lenei ua faia e le leisa alava avea ma se meafaigaluega atoatoa mo le tipiina o pepa o uamea o uamea stainless, uamea carbon, uamea vaivai, alumini, apamemea, ma isi
(2) O le le lelei o se alafua leisa mamao e sili YAG masani po o CO2 leisa. Alafua leisa laau faalava e mafai ona tipi uʻamea e mafaufau loloto ai ma le tele o itiiti le malosi e pei ona mitiia le leisa i le tipi tagata uamea. Le iunite o le a faaumatia itiiti i se malosi pe a le o toaga.
(3) O le isi faamanuiaga o le fibre leisa o le faaaogaina o le tele faatuatuaina tasi diodes emitter ma olaga atoa fana sili atu nai lo le 100,000 itula o le faagaoioiga faifai pea po pulsed.
(4) polokalama Golden leisa faatagaina mo le gafatia e pulea ai le mana, modulation fua faatatau, uaua lautele ma uaua foliga tuuina atu i le tagata e faaaogāina le pulea atoa o le gafatia lasers.
<< Faitau Atili e uiga i leisa alava tipiina Fofo uamea


text:
Aʻoaʻoga a le Tusi Paia
Ua saunia e le Tusi Paia fautuaga aogā i mataupu e sili ona faigatā i le olaga. Ua faamaonia lona aogā a o faagasolo le tele o senituri. I lenei vaega, o le a e iloa ai mafuaaga e ao ai ona e faatuatuaina le Tusi Paia, le auala e te maua ai aogā mai le Tusi Paia, faapea le aogā o fautuaga o loo i ai.—2 Timoteo 3:16, 17.
Mea Fou
TALIINA O FESILI FAALE-TUSI PAIA
O le ā le Manatu o le Tusi Paia e Faatatau i le Faapaʻū Tama?
Ia iloa le silafaga a le Atua i se pepe faatoʻā afuafua, ma le auala e fesoasoani ai le Tusi Paia i ulugalii i le faia o lenei filifiliga e matuā tāua.
TALIINA O FESILI FAALE-TUSI PAIA
O le ā le Manatu o le Tusi Paia e Faatatau i le Faapaʻū Tama?
Ia iloa le silafaga a le Atua i se pepe faatoʻā afuafua, ma le auala e fesoasoani ai le Tusi Paia i ulugalii i le faia o lenei filifiliga e matuā tāua.
E Faapefea Ona Fesoasoani le Tusi Paia iā te Oe?
Filemu ma le Fiafia
Ua fesoasoani le Tusi Paia i le toʻatele o tagata ina ia feagai ma omiga, faaleleia le itu tau faalogona ma le itu i le tino, ma ia maua ai se fuafuaga aogā o le olaga.
Faaipoipoga ma le Aiga
O loo fesaga’ia e ulugalii faaipoipo faapea aiga le tele o lu’i. O fautuaga aogā mai le Tusi Paia e mafai ona faaleleia ma faamalosia ai faiā faale-aiga.
Fesoasoani mo Talavou
Tagaʻi i le auala o loo fesoasoani ai le Tusi Paia i luʻi e masani ona feagai ma talavou.
Mea e fai mo Tamaiti
Maʻeu le fiafia e maua mai i le aʻoaʻoina o mea e fai ina ia fesoasoani ai i fanau e aʻoaʻoina uiga e faavae mai i le Tusi Paia.
O le ā le Manatu o le Tusi Paia?
Fesili Faale-Tusi Paia? Maua Tali Saʻo!
Ia iloa tali mai le Tusi Paia i fesili e faatatau i le Atua, Iesu, aiga, mafatiaga ma isi.
Meafaigaluega mo Suʻesuʻega Faale-Tusi Paia
Filifili ni meafaigaluega mo suʻesuʻega faale-Tusi Paia e mafai ona faamalieina ma faalaeiauina ai oe mai i mea e te aʻoaʻoina.
Talafaasolopito ma le Tusi Paia
Ia iloa le auala mataʻina ua mafai ai ona maua le Tusi Paia i aso nei. Iloilo faamaoniga o le saʻo aʻiaʻi ma le maufaatuatuaina o le talafaasolopito o le Tusi Paia.
Faasaienisi ma le Tusi Paia
Pe e tutusa le Tusi Paia ma le faasaienisi? E maua le tali pe a faatusatusa faamatalaga a le Tusi Paia ma suʻesuʻega faasaienisi.
O ā Aʻoaʻoga Mai i le Tusi Paia?
Ua saunia lenei tusi e fesoasoani iā te oe e iloa ai aʻoaʻoga mai i le Tusi Paia e faatatau i mataupu eseese e aofia ai le māfuaaga ua tatou mafatia ai, le tulaga o ē ua maliliu, auala e maua ai le fiafia i le aiga, ma isi mataupu.
Suʻesuʻe le Tusi Paia ma Molimau a Ieova
Aiseā e Suʻesuʻe ai le Tusi Paia?
Ua saunia mai e le Tusi Paia tali i fesili tāua o le olaga mo le faitau miliona o tagata i le lalolagi aoao. Pe e te manaʻo e avea oe ma se tasi o i latou na?
O le ā e Faia i se Suʻesuʻega Faale-Tusi Paia?
I le lalolagi aoao, ua lauiloa Molimau a Ieova i a latou polokalame o suʻesuʻega faale-Tusi Paia e leai se totogi. Tagaʻi i le auala e faia ai.
Talosaga se Suʻesuʻega Faale-Tusi Paia
E maua lesona faale-Tusi Paia e aunoa ma se totogi i le taimi ma le nofoaga e talafeagai lelei ma oe.


text:
(Teuterenome.30:11-20)
O le mavaega na i le fanua laugatasi o Moapi, Faatuatua ma usitai i le Atua, e ola ai oe atoa ma lau fanau. O lona faafaigofieina, Talitonu ma talia le upu.
Ua iai Mose i si’ui o lana auaunaga, ae le mafai ona tuugūgūina mafutaga. O le alofa faa mătua alofa moni e tautala, faufautua ma faamalosi’au i aiga ma fanau.
Ua naunau le auauna ia gaua’i le nuu ia latou iloa le faamaoni o le Atua ma faatuatua iai. Ia fausia ai le ola usiusitai mai le salamō ma le faatuatua, i tulafono ma poloaiga uma mai i le Atua. Lea ua ta’oto ma fofola malamalama lelei e Mose ala ua finagalo ai le Atua, e tapasa ma limataitaiina ai lona nuu a o aga’i atu e nofoia eleele o folafolaga.
O aiaiga o le vavau, e saoloto ma ola manuia ai i lo latou faavavau. O le ki, o le usitai. O le faamoemoe, o le ola. O fea o iai la lea ola? o loo i le poloaiga lava a le Atua. E le o i le lagi poo i tala atu o le sami le upu taiala o lou ola. E le faigata pe su’egātā. Fai mai Mose, o i lou gutu, ma lou loto, ina ia e faia.
O le gutu, e tautino atu ai le upu liutino a le Atua; o le loto e talia ai le manumalo o le usitai na faatuina e le Atua mo lou faaolaina (Rom.10:9) Auā o le faatuatua e tupu mai ai le amiotonu, a o le usiusitai e maua ai le ola.
O le ata manino lea o le faamoemoe o Mose ua tomatauina ai le nuu a o le i tuua e le auauna nei Iosua ma le nuu. Ia le na ona faalogo, a ia galue le faalogo.
O lona uiga, o tino o le faalogo, o le usitai. Ia faia. O le mea taūa lea. Ia faia le finagalo o le Atua. Ia savavali i ona ala, ma tausi i ana poloaiga ma ana tulafono, ma ana faamasinoga. O lona taunuuga, o le ola, ma le faatuputeleina, ma faamanuiaga mai le Atua i mea uma e te alu iai.
E le tusiesea oe ma a’u i poloaiga ma taiala nei mo le nuu o le Atua. O le fua lava lea e tasi e fafauina ai lelei ma manuia o oe ma lau fanau, o tatou ma o tatou aiga. Manatua le faataūa a le toeaina o Samuelu, o le faalogo ma le usitai.
E sili lena i le taulaga ma le ga’o o mamoe po’a (1 Sam.15:22) E le o le toilalo popo ea lea o le nofoaiga a Saulo, o lona le usitai i le Atua? Pe le o le le usitai ea e faapogai mai i le le talitonu? Uso e, o le malosi lena o loo tu’itu’i atu ai pea Mose ia Isaraelu, talitonu, ina ia fanau mai ai le amiotonu i lona olaga usiusitai. O tala atu o lena, o le ola mălie, ola saoloto, ola fiafia, ma le ola manuia.
O le isi itū taūa, o le tuusaolotoina o le tagata e fai lana filifiliga. Filifiliga i le alofa, manuia, ma le ola e pei ona faamalosi’au atu ai Mose i le nuu; ia poo le inosia, malaia, ma le oti, i le le usitai ma le tetee i le Atua.
Ua uma le galuega alofa a le mătua moe po. O upu taumavae o le alofa, o upu faaola. Ia maua lou fiafia ma le sa’olotoga. O ai e faia? O oe lava. O oe e faia le faaiuga.
Ua na ona ta ta logo atu pea Masefau, a o le filifiliga, o lau lea aiā tatau. Manatua fai mai Mose, o loo i lou gutu, o loo i lou loto le poloaiga ma le upu. O le a la le faigata? O ia te oe le lelei ma le leaga; le fiafia ma le faanoanoa; le pologa ma le saoloto; le manuia ma le malaia; le ola foi ma le oti. O lē fea la e te filifili ai?
Samoa e, ua e ’ae’ae ma ua tatou sapi i faamanuiaga e tele ua le masino. Ua ’e oloa luuluu ma tatou inu mălie i mea o lenei olaga ua tatou maua, a o mea e mavae. Fai mai le poto o Solomona o mea faatauvaa ma le ’ai e le matagi (Fai.2:11). Poo e iloa o le olaga nei e iai lona mutaaga? E gata mai lo tatou ola i le lalolagi nei.
A o tua atu o lo tatou lalolagi o iai le faavavau, e leai sona fua pau. O lona uiga, afai e te maua le isi ola faaeaina i tua atu o le oti i le tino nei, o lou faavavau lena. E le toe iai sona mutaaga. Ae afai e le faaeaina oe i tala atu o le ola nei, o lona uiga ua e malaia i le faafanoga i le afi; o lou faavavau lena. E le mafai ona toe pe lena afi, auā o lona lava lena faavavau (Luk.16:22-26).
Uso e, ua i lou gutu le upu ma le poloaiga a le Atua. Ua i lou loto le ola. Ne i mea ane ua ou fau malo i lau filifiliga. A o le tuualalo a Mose, ia e filifili i le ola, ina ia ola ai oe atoa ma lau fanau.
’Aua le vaai lata mai, a ia mamao le tōfā. O faiva o faafaleupoluga, e sua le aulapa tai, sua le aulapa uta. E aami le uta mamao ma le uta lalata. Ia faauta le moe. Ia poto le filiga. Filifili ma le tonu. O lau filifiliga, o le filifiliga ola. E ola ai oe, e ola ai lau fanau.
Samoa, o le toe manatu, o lau matafaioi, poo lou tiute fai – alofa i le Atua. Alofa iai o Le na faia oe. Alofa iai o le Tamā ia o tatou uma. Alofa iai o le Atua foafoa.
Alofa i Lē na mua’i alofa mai ia te oe ma lou aiga. O lou Atua; o lou Alii; o lou Faaola. O le ala lea o le fai mai o Iesu o le poloaiga sili lava, o lou alofa atu i le Alii lou Atua ma lou loto atoa, ma lou manatu atoa, ma lou malosi atoa, ma lou agaga atoa, (Mare.12:30) O le alofa lena e mausalī ai le mafutaga ma le Atua e le aunoa. E le toe maua ai e le fili se malosi e save’u ai oe.
O le alofa na te avatu le manumalo i lou olaga. Na te ta’uleleia ma faaeaina oe. Se a se malosi e mafai ona pipii ai oe i le Atua? Maifea ona loto gatasitasi? E mafai ona e pipii i le Atua pe afai e te inoino iai?
E feoa’i faatasi ea se toalua pe a le loto gatasi i la’ua? (Amo.3:3). Samoa e, o le talitonu e talia ai. O le faatuatua e usitai ai. A o le faavae o le talitonu ma le usitai, o le alofa i le Atua.
O le poloaiga ua fai ma tulafono a Mose i le Feagaiga Tuai, ua liutino tagata ia Iesu Keriso, o le Upu ia a le Atua sa iai i le amataga. O lana feagaiga lea o le alofa tunoa, ina ia fai i tatou uma ma molimau e tautino atu ai i o tatou gutu le upu na toe faatuina mai e le Atua nai e ua oti , e faaolaina ai oe ma a’u.
Lo’u atunuu e, pipii i le Alii. Fai mai Mose, auā o lou ola ia. Ioe, o i le Alii lo tatou ola ma o tatou aso. E le faamoemoe le ola o oe i mea ua e maua. E le o le tofi poo sou malosi e faafualeva ai lou soifua; e leai. Pipii i le Atua e pupula ai ou mata i le mamalu o le Atua.
E te molimauina ai lona silisili ese ma ona vavega. E te tautala ai i ana faamalologa i lou olaga ma lona mana faaalia i lou aiga. E saga faafouina ai pea lou taulealea faapei o le aeto. E le na o lena; ae e manuia ai oe ma lau fanau.
E tutumu ai ou maota ma laoa, o tuā maota ma tuā laoa i manuia faasoa mai le Atua. Faauta i le tua lelei o le pipii i le Atua. Manatu i le taūa o upu taumavae a Mose. Fau se amataga fou o lou olaga. A’oa’o ai lou aiga ma lau fanau. Taiala ai taeao ma aso uma o la tatou folauga. E taūa le usitai. Auā o i le usitai le ola.
Ae mafai ona usitai pe a le talitonu? Uso e, faatuatua ma usitai i le poloaiga a le Atua. Talitonu ma talia le Talalelei, ina ia ola ai oe atoa ma lau fanau.
Amene
7737063/7783782


text:
Benedito uiga igoa sili: Agavaa, Faauo, Agalelei, Fiafia, Volatile. Aumai Benedito uiga o le suafa.
Babu uiga faaiu sili: Agalelei, Faauo, Po nei, Lē ma vāloia, Matuia. Aumai Babu uiga o faaiu.
Benedito amataga o le igoa muamua. Portuguese form of Benedictus (see Benedict). Aumai Benedito amataga o le igoa muamua.
Benedito igoa diminutives: Bento. Aumai Nicknames mo Benedito.
Faʻaiu Babu taatele i Bangladesh, Initia, Oman, Saudi Alapi, United Arab Emirates. Aumai Babu faaiu faasalalauina.
Igoa tutusa mo Benedito i atunuu ma gagana eseese: Ben, Benas, Bence, Bendiks, Bendt, Benedek, Benedetto, Benedict, Benedictus, Benedikt, Benediktas, Benedykt, Benesh, Bengt, Benito, Bennett, Bennie, Benny, Benoit, Bent, Bettino, Bieito, Peni, Pentti. Aumai Benedito i isi gagana.
O le tele o igoa tutusa ai ma faaiu Babu: Babu, Suresh, Ramesh, Shibin, Bibin. Aumai Igoa e aumai faatasi Babu.
Ogatasi o Benedito ma Babu o 82%. Aumai Ogatasi o Benedito ma Babu.


text:
O lea le manaoga o Pasi Titania o se tinā mai le afio’aga o Le’auva’a i le Fofoga o Samoa i le aso ananafi.
Ua 49 le matua o lona soifua ma e maua le avanoa mo le fa’atalatalanoaga ma le Fofoga o Samoa o lo’o fa’apea ona auai atu le tamā ma nisi o le fanau i galuega.
Na ia fa’ailoa i le Fofoga o Samoa o le taimi lenei o lo’o ua leai se suavai maua ona e le’i totogiina le pili o lo latou paipa.
“Ia e pei o lea le tulaga o lo’o i ai letaimi lenei si o matou aiga aemaise ai lava le mafatiaga o lo’o ua i ai nei, ae o lo’o taumafai lava si o’u to’alua e fai se auala e totogiina ai le pili o le paipa.
“O lo’o ua tatou iloa uma lava le taua ai o le suavai i le olaga o le tagata ma e leai se mea e mafai ona o tatou faia ai le taimi lenei pe a aunoa ma le suavai.
O lona naunauta’iga o le mafai ai lea ona maua sana galuega e mafai ai ona ia fesoasoani le tamā o le aiga.
“O le taimi lenei e pei o tupe lava mea uma i le soifuaga o lo’o ua tatou i ai nei.
“O le tele o le mau mea o lo’o fai nei ia o se tulaga lea o lo’o tele na alu ai le tele o tupe.
“E le gata i lea itu ae ua o tatou molimauina fo’i le taugata o le tau o le soifuaga o lo’o ua i ai nei si o tatou atunu’u.
“Ua tauagata lava ma ua tele ina le gafatia e le to’atele ma ua o tatou iloa uma lava lea tulaga.
“Ia o le alu o le soifuaga o lo’o ua tatou i ai nei ua matua’i saosaoaia lava.
“Ua tele lava le mau mea o lo’o ua tatou tau fai molimauina i lenei aso.
“Ae pei o lea lava le tulaga ua matuai mana’omia lava i le taimi lenei o le suavai e pei ona outou tau mai.
“Ia o lo’o taumafai lava e tau saili se suavai i nai isi aiga tu tuaoi.


text:
Tapena ma Tuufaatasi e Fuimaono Na’oia Fasavalu Touli F. Tupua mo le Samoa Observer.
O le aso 31 o Me 1891 na tuufua ai le maota o Mataafa; a ua afio atu i Malie, le laumua o aso ua mavae, ma ua talafeagai lea fuafuaga.
O lea la ua toe aliali mai le ono to’alua o Tupu e pulea se atunuu e tasi; ae peitai, o le pule a Malietoa o le pule a se Tupu e lē mafai ona sui ai se mea, ma ua le mafai ona na pulea ai se atunuu. Ma o lea la ua tupu mai nei se mea uiga ese. Ua lua Malo, ae ua mumusu tagata e toe totogi ni lafoga i le Malo o Malietoa.
O lea ua lua Tupu, ae ua lē talia e tagata le Tupu o loo aloa’ia e Malo Tetele; ae o le tulaga ua i ai upufai o le malo ua lē lelei, ma a’o le’i toe masa’a le toto o le atunuu, sa toe faatulaga le isi fuafuaga e faapea, afai e talia e Malietoa, o le a tumau pea ona avea o ia ma Tupu, ae o le a tuuina atu ia Mataafa se tulaga maualuga tau le pulega, e tutusa ma le tofi o le Palemia.
Sa teena e Malietoa lea fuafuaga. Ma talu ai lona teena o lea fuafuaga, o lea na toe tula’i mai ai le isi taua i totonu o le atunuu. Ana faapea na te talia lea fuafuaga, semanu e leai se mea e tupu ma to’afilemu le atunuu. Sa tumau pea ona aloa’ia e Mataafa aiaiga o le Feagaiga i Perelini, fai mai o le aia tatau a tagata o Samoa- le filifilia o lo latou lava Tupu, ma ua nofo sauni foi e toe faaui i tua lana tagi pe afai e faatino e le Faamasino Sili se faiga-palota fou.
Sa mulimuli ane ona faalauiloa faalaua’itele e le Faamasino Sili o Cedarkrantz o le a leai se palota e faia ma o le a tumau pea ona avea Malietoa ma Tupu. O le taimi tonu lea na amata ai le fetaua’i o le atunuu.
Sa lagolago e Vaatau mai fafo Malietoa ma o le pogai lea na malolo ai le finau a Mataafa, ma o le pogai lea na faaaunuua ai Mataafa ma le pe tusa o le sefululua isi tamāli’i i Sailusi. A’o le’i tuua e Mataafa le atunuu, sa faatu’iese loa Tamasese ina ua tuumalo lona tua’a ma ua faamanuiaina ai ona o le mea ua tupu ia Mataafa, ma ua faatu lona malo i Manono, ae mau i luga o atu mauga, lea e malu ai latou mai Vaatau. Ina ua mae’a lelei ona toe faatulaga aiaiga mulimuli ane ai, sa faamalieina loa lona taumafai.
E lima tausaga sa faaaunuua ai Mataafa ma lana ‘aumalaga, ma na faatoa mafai ona faataga e toe taliu mai, ina ua uma ona ia sainia se maliega o le a latou lē toe faia se isi mea e faavevesi ai le filemu o le atunuu.
Na toe taunuu mai latou i Apia i le aso 19 o Setema 1898, a ua tasi le masina talu ona tuua le malo i le Malietoa. O lenei mea ua tupu mai ua matua faateleina ai le naunau o tagata ina ia filifilia Mataafa e avea ma o latou Tupu e suitulaga ia Malietoa, auā o lea ua toe faaolatia mai i fanua. Sa matua tapenapena lelei le Komiti o le Konesula ma fai laasaga e mautinoa ai, ia toe fai e Mataafa lana ta’utinoga e tusa ai ma aiaiga o le feagaiga na ia sainia i Sailusi. E faapenei la le faaupuga o lea feagaiga ta’uta’ua i le tala faasolopito:-
1. O a’u, Mataafa, o loo taofia nei i le motu o Sailusi, ua ‘ou ta’utino atu nei ma folafola atu, ua ‘ou malie ma faailoa atu e faapea afai e faatagaina a’u ou te toe fo’i atu i Apia, Samoa ma nofo ai, o le a tumau i taimi uma ona ‘ou aloa’ia le Malo o Samoa, e pei ona faavaeina i lalo o le Tulafono Mulimuli a Perelini, e pei ona faamauina i le aso 14 o Iuni 1889, ma le Malo e pei ona faavaeina ma o loo i lalo nei o le Tupu o Malietoa Laupepa ma lē suitulaga ia Malietoa Laupepa pe a filifilia; ma o le a ‘ou nofomau i Mulinuu, le nofoaga i le taimi nei o le Malo o Samoa, ma lē alu ese mai ai e aunoa ma se maliega tusitusia a Konesula o Malo Tetele e Tolu o le Feagaiga, ma o le a ‘ou lē una’ia pe auai i soo se gaoioiga tete’e e faasaga i le Malo, ma ou te lē faatagaina foi tagata o lo’u aiga poo ē lagolagoina a’u ina ia auai i soo se gaoioiga faatu’iese i le Malo; ma o le a ‘ou faia i le mea sili ou te mafaia e tausisi, fesoasoani ma lagolago le Malo e pei ona faavaeina nei i lalo o le feagaiga, ma o le a ‘ou faaaoga lo’u tulaga e siitia ai le to’afilemu o Samoa ma faamalosia ai le lagolago a tagata i le Malo; ma ua ‘ou malie e faapea o lo’u toe taliu atu i Samoa, ma faaauau pea ona ‘ou nofo ai o le a faalagolago i lo’u faatinoina ma le faamaoni o aiaiga ua ta’ua i luga, ma e faapea o le teena ma le loto i ai o aiaiga ua ta’ua i luga.
Ua lava lea e avea ma mafuaga tatau e aveeseina ai a’u mai Samoa poo mo isi lava faasalaga.


text:
1. Matauina i Tala Fou le tulaga le manuia poo le tulaga palapalā o le Falepuipui i Tafa’igata….fai mai e tumu i isumu ma mogamoga-e pei ona matauina e se asiasiga.
O le tulaga mata’utia la o lea mataupu-o le nofoaga lea o loo taofia ai pe o loo faa-falepuipui ai se vaega faatupula’ia pea o pagota. O ia la atugaluga i le tulaga o loo i ai le Falepuipui i Tafaigata- e faapea na lagā i le lipoti a le Ofisa o le Komesina o Sulufaiga.
O loo i ai foi faafitauli tau le soifua maloloina-fai mai o sela o le falepuipui e palapalā-ua mafa’ifa’i ma malepelepe faleui ma fale taaele-ma o le tulaga lea o lea nofoaga o loo nonofo ai pagota-ma fai mai ua toeitiiti lava solofa i lalo.
O le faafitauli tele la o lea nofoaga o le lamatia ai lea o le nofoaga o loo tapena ai mea’ai i isumu ma mogamoga. O le fesili la-o a mea a le Vaega o Falepuipui o fai? O lona uiga e totogi i tupe o le afu o le atunuu-ae nofonofo e leai se mea e faia?
E le tioa lava a sosola so’o i fafo pagota! O le fesili la-faamata ua iloa e le Malo le faaletonu na’ua o le vaaia o le Falepuipui? O lona uiga- afai o le nofoaga o pagota-ona ‘aua lea ne’i faia ia lelei ma saogalemu mo ia tagatga ola?
E ui lava ina falepuipui ona soligatulafono-ae o tagatanuu moni o Samoa-e i ai foi a latou aia tatau e pei o tatou uma! O le a la le aoga e saga faamaumau ai tupe o le afu maligi o le atunuu i lenei Falepuipui-pe afai e le o taulamua le Pulega ma le Aufaigaluega i le faaleleia o ia nofoaga aemaise ai o le toe faaleleia o olaga o pagota?
O le a sou taofi?
2. Matauina foi i Tala Fou fai mai ua una’ia Sui Usufono o le Palemene ina ia fo’ia le faafitauli lea o le faafaigaluega o tamaitai e faatau atu oloa i luga o ala tetele i totonu o le Taulaga. E peiseai la o le fuafuaga mo le faatinoina o lea tulaga-ona o le mataupu lea tau aia tatau!
Afai la o lea fuafuaga e afua mai le Komesina o Sulufaiga-o le fesili la-aisea ua le taulamua ai le HRPP ae o le latou Vaega fai mai na te puipuia aia tatau a tagata!
Afai la e le o taulamua le Faiga-malo i lea taumafaiga-o le fesili la i le atunuu atoa-“O outou silafia o puipuia a outou aia tatau e le faigamalo o loo i ai nei?
Afai la e le o popona le Vaega Faa-Upufai e Puipuia Aia Tatau a Tagata i lea faafitauli-e le tioa lava a fai mai –“e leai se mativa i Samoa” –ae o lea lava e vaaia tamaiti i luga o ala tetele o faatau atu nei olooa i le ao ma le po.
O lea e faafetaia ai le Komesina o Sulufaiga ma lona Ofisa ona o le taulagalaga i mea lelei-ae afai o le Faiga-malo o le Vaega e puipuia Aia Tatau a Tagata ae leai se mea o faia-o lona uiga –ua na o le ta’u lava ona o le igoa-ae o se upu i le puipuia moni o aia tatau a le atunuu-e matua fuamoa lava.
O le a sou taofi?
3. Matauina foi i Tala Fou le matagofie o le saunoaga a le Palemia ma lana fautuaga na tuuina atu i le ‘Au-Faau’u a le Iunivesite Aoao o Samoa i le Papaigalagala. O le matagofie la o lea tima’iga mo le ‘au-faau’u-“Ia Faamaoni.”
Ona faagasolo ai lava lea o le saunoaga ma fai mai-“E leai ni togafiti e mafai ona natia-ma o le pogai lea ua toatele ai le ‘au-talavou ua ave o latou aso malolo i le Falepuipui i Tafa’igata-ona o a latou togafiti…!
O le manatu la ua oso mai i le mafaufau- e faapefea pe ana fesili atu se tasi o le ‘au-faau’u-pe faapefea la togafiti a lana faigamalo? O lea ua uma ona faaalia e le Pule ma Su’etusi Sili ma toe faamaonia e le Komiti a Alii Ofisa o le Palemene-le faitau miliona ma miliona o tupe a le atunuu ua maumau talu ai ana ia togafiti?
O a la ituaiga o togafiti lea na saunoa ai le Palemia? Ni togafiti laiti pe o ni togafiti tetele e faitau miliona ma miliona tupe a le atunuu na liu suāvai ai?
E manaia lava timaiga ma saunoaga faapenei pe a ta’u atu i isi tagata-aua e leai ni a latou togafiti ua faia-ae afai ua uma ona fai ana togafiti ma maumau ai le faitau miliona ma miliona o tupe a le atunuu-ae fai atu i isi e ‘aua le faia-o lona uiga-o upu moni sa tatau ona saunoa ai le Palemia i le ‘au-faau’u-o le ‘aua le fai togafiti-ua matua ‘ou iloa le leaga o le fai togafiti lea ua matua afaina ai le atunuu!
O le a sou taofi?